Diumenge III (C) de durant l'any\nText de l'Evangeli (Lc 1,1-4;4,14-21): (...) Jesús se n'anà a Natzaret, on s'havia criat. El dissabte, com tenia per costum, va entrar a la sinagoga i s'aixecà a llegir. Li donaren el volum del profeta Isaïes, el desplegà i va trobar el passatge on hi ha escrit: «L'Esperit del Senyor reposa sobre meu, perquè Ell m'ha ungit. M'ha enviat a portar la bona nova als pobres, a proclamar als captius la llibertat i als cecs el retorn de la llum, a posar en llibertat els oprimits, a proclamar l'any de gràcia del Senyor» (...).\nJesucrist és el principal artífex de l'evangelització del món\nAvui l'Evangeli ens diu que Jesucrist, consagrat pel Pare en l'Esperit Sant, és el vertader i perenne protagonista de l'evangelització: "L'Esperit del Senyor reposa sobre meu". Aquesta missió del Crist continua en l'espai i en el temps, travessa els segles i els continents. És un moviment que eix del Pare i, amb la força de l'Esperit, arriba la bona nova als pobres en sentit material i espiritual.\nL'Església és l'instrument principal i necessari d'aquesta obra del Crist, perquè està unida a Ell com el cos al cap. Déu, per mitjà de Jesucrist, és el principal artífex de l'evangelització del món.\n—Però el Crist mateix ha volgut transmetre a l'Església la seva missió, i ho ha fet tot infonent l'Esperit Sant en els seus deixebles, aquell mateix Esperit que reposà sobre Ell i romangué en Ell durant tota la seva vida terrenal, atorgant-li la força de "proclamar als captius la llibertat i als cecs el retorn de la llum".\nLa joia de creure\nAvui, en aquestes dècades ha augmentat la "desertització" espiritual. S'ha difós el buit. Però precisament a partir de l'experiència d'aquest desert, d'aquest buit, és com podem descobrir novament l'alegria de creure, la seva importància vital per a nosaltres, homes i dones.\nAl desert hom torna a descobrir el valor del que és essencial per a viure; així, en el món contemporani, són molts els signes de la set de Déu, del sentit darrer de la vida, sovint manifestats de forma implícita o negativa. I en el desert es necessiten sobretot persones de fe que, amb la seva pròpia vida, indiquen el camí vers la Terra promesa i d'aquesta forma mantenen viva l'esperança. La fe viscuda obre el cor a la Gràcia de Déu que allibera del pessimisme.\n—Podem representar la fe com un pelegrinatge en els deserts del món contemporani, tot duent solament allò que és essencial: ni bastó, ni alforja, ni pa, ni diner..., sinó l'Evangeli i la fe de l'Església.


Col·lecció de moments: Jo em crec el que passa en una imatge\nJo em crec el que passa en una imatge\nVicenç Lafebre vist per Helena Bonals\nUn llibre preciós autoeditat per l'Helena.\nUs en poso un tast.\nAquest aforisme (o poema o text) és un dels meus preferits.\nGràcies Helena per compartir la bellesa!\nEtiquetes de comentaris: Helena Bonals, lectures\nxavier pujol 21 d’abril de 2017 a les 22:57\nL'Helena Bonals és lluitadora, és expressiva, és contundent, és valenta, és definidora, és arriscada... és moltes coses, però sobretot és poeta.\nCarme Rosanas 23 d’abril de 2017 a les 23:16\nI ha fet un llibre molt bonic!\nHelena Bonals 26 d’abril de 2017 a les 11:21\nOstres, Xavier, m'has deixat parada! I tu, Carme, em fas molt feliç. Gairebé ningú m'ha comentat el llibre que m'ha costat tant, en diners i en inspiració.\nAquest "som diferents, som iguals" l'he agafat d'un cartell de Mans Unides de fa uns vint anys. L'escaiença fa poesia, vaig trobar que lligava molt amb la imatge. No sé si es pot considerar plagi, l'important és sempre la idea interior.\nMcAbeu 22 d’abril de 2017 a les 8:43\nSempre m'admira trobar aquests textos que amb molt poques paraules diuen molt. Sens dubte, aquest és el cas del que ens poses. A mi també m'ha agradat molt.\nEnhorabona a l'Helena pel llibre! :-)\nCarme Rosanas 23 d’abril de 2017 a les 23:17\nPere 22 d’abril de 2017 a les 12:48\nTot això em fa pensar en allò de "Juntos pero no revueltos". Som tots iguals però cadascú de nosaltres és diferent.\nCarme Rosanas 23 d’abril de 2017 a les 23:18\nTan iguals i tan diferents, Pere... així som!!!\nGalionar 22 d’abril de 2017 a les 16:07\nL'Helena ha tret llibre? Enhorabona! Sí, a mi també m'admira aquesta seva capacitat de dir tantes coses en poques paraules. S'ha de ser molt bo per fer-ho.\nCarme Rosanas 23 d’abril de 2017 a les 23:19\nCadascú té el seu estil, Montse! ;)\nVicent Terol 22 d’abril de 2017 a les 17:21\nCal seguir sempre Helena Bonals. Fa anys que he llegit poemes seus i sempre hi veig intel·ligència i sensibilitat.\nCarme Rosanas 23 d’abril de 2017 a les 23:20\nTotalment d'acord, Vicent, dius dues característiques que són Helena 100%\nTeresa Duch 22 d’abril de 2017 a les 20:11\nEl llibre de l'Helena permetrà exercitar el pensament, segur. La frase sembla plana però diu molt.\nCarme Rosanas 23 d’abril de 2017 a les 23:21\nSempre fa pensar, l'Helena!!!\nA.C. 23 d’abril de 2017 a les 0:40\nDoncs a mi també m'agrada!! La foto és espectacular i sembla feta a mida pel text i viceversa ;-))\nCarme Rosanas 23 d’abril de 2017 a les 23:23\nLa foto és magnífica... la meva foto de la foto no tant, però he fet el que he pogut...\nM. Roser 23 d’abril de 2017 a les 21:50\nUna trobada castellera, un bon lloc per ressaltar les diferències superficials, encara que formin un tot igual a la vista...\nCarme Rosanas 23 d’abril de 2017 a les 23:24\nUna bona metàfora de la humanitat.\nrits 26 d’abril de 2017 a les 8:23\nCaram! felicitats a l'Helena i per la foto ben trobada!!!\nCarme Rosanas 26 d’abril de 2017 a les 13:30\nÉs un llibre preciós!\nBatalletes o nostàlgies blocaires\nRelats conjunts - Pont de G. Washington, Riu Hudson\nSanta Magdalena i la masia Perella\nSamarcanda d'Amin Maalouf\nLa prunera del meu carrer


Presó per una dona que va matar el seu marit a Mallorca i el va donar de menjar als gossos\nLa Guàrdia Civil treballa amb la hipòtesi que primer el va drogar\nSvetlana en una foto publicada pel Diari de Mallorca. Foto: Diario de Mallorca\nSvetlana B. és una dona de 46 anys d'origen rus que acaba de ser detinguda a Mallorca acusada de matar el seu marit Horst Hans H., de 66 anys i alemany. Els fets, segons informa El Periódico, van passar divendres passat, al carrer Bella Vista de Cala Miror a Mallorca. Segons explica el diari, els investigadors treballen amb la hipòtesi que l'home va ser drogat o sedat, ja que no s'hi han detectat lesions de cap tipus, tot i que tenia els braços descarnats. Tot fa pensar que la dona va donar de menjar el cadàver del seu marit als gossos.\nTot i que és la hipòtesi més plausible, la dona va negar davant la policia que l'hagués matat i va llançar la culpa als gossos, que assegura que li van mossegar els braços al seu marit i va ser aquesta la causa de la mort. Segons l'autòpsia, l'home va morir dessagnat, i tenia espais als braços on no hi havia carn i els ossos eren visibles. Per la Guàrdia Civil, explica El Periódico, la dona li va subministrar algun tipus de droga. Just després, la dona hauria arrencat amb un ganivet carn del braç i l'hauria donat als gossos perquè mengessin.


Clar, curt i previsor. Renuncia al càrrec pactat però continua compromès\nEl debat sobre el cost de la factura elèctrica és com el Guadiana, apareix i desapareix amb el temps. Amb el temps que fa, volem dir. A finals del 2013, feia fred, com ara, i per tant la demanda de consum...\nEncara recordo l’impacte de la lectura Una mujer en Berlín (Anagrama, 2005) per la cruesa del relat d’aquest dietari que se situa entre el 20 d’abril i el 22 de juny del 1945. Es calcula que més...\nL’Assumpta, l’avia de Verges, quan estava de bon humor feia constar que ella havia estat “germana de llet” amb Francesc Cambó. Hi havia mares – ignoro si encara és així- que no tenien prou...\nPSOE i Podem munyen per a la casa reial, de la qual són proveïdors oficials\nJa en plena primera onada de la pandèmia The Washington Post predeia, en base a uns estudis realitzats, que la Covid-19 soscavaria la credibilitat dels governs durant dècades. Tanmateix, la cosa ve de...\nPerquè no han indultat, ni modificat el Codi Penal ni reunit la taula de diàleg


maig de 2017 – Pàgina 2 – Tieta Varenu\nEl matí anava passant amb una certa normalitat, aplicatius que ara no van i que després de fer-te perdre tot el temps del món trucant al SAU resulta que si que funcionen, gent que porta les preinscripcions amb la meitat de documents, famílies que no es miren les instruccions de matrícula i et pregunten per documents que ja no han de portar…Quan de cop la direcció que tenia un forat a l’agenda ha decidit organitzar el seu arxivador. I ja ens tens a les dues administratives agafant documents, uns per destruir, altres per arxivar. A mi m’ha tocat la pila d’arxivar i la meva taula ha començat a desaparèixer sota un mar de carpetes i dossiers. Quan ja ho teníem tot ben emmerdat marxa cap a classe tot dient, ah! dijous venen a fer una mena d’auditoria procureu no tenir capses pel mig del despatx i que es vegi una mica endreçat. Vull una catifa per amagar el que no tingui temps d’arxivar #sensecomentaris\nAutor Tieta VarenuPublicat el 17/05/2017 Categories Diari d'una administrativaDeixa un comentari a “Neteja”\nEl telèfon ha decidit que tenia el dia treballador i ha estat un no parar de trucades. Mares preocupades pel futur del seu fill. A veure, senyora, que les places són les que són, que va per ordre de nota i que si al seu fill li fa molta ilu o és l’únic que vol estudiar, doncs miri no hi podem fer res. I així tot el dia. He estat a punt d’anar a comprar una gravadora per no haver de passar-me el dia repetint el mateix. I entre mare i mare, començar a preparar la documentació de matrícula dels nous alumnes d’ESO. Per no se sap quin misteri de la informàtica, el full de càlcul exportat de l’aplicatiu ha decidit que els noms compostos eren dos noms i totes les columnes desquadrades. Apa comença a retallar i enganxar com qui no té res més a fer per poder aprofitar la informació i treballar. #estamosenello\nAutor Tieta VarenuPublicat el 16/05/2017 Categories Diari d'una administrativaDeixa un comentari a “Informació”\nSegons els docents passaven pel despatx l’anaven despullant de sobres. Poc a poc, les piles de sobres anaven desapareixent deixant entreveure les rajoles. El cop de gràcia l’han donat els conserges, que avui sí, s’han endut les capses a l’arxiu. Feia mal veure el terra del despatx nu, sense cap barricada ni capsa ni res més que alguna de borra de pols que havia viscut darrera les capses. Això de poder caminar sense haver de fer cap slalom evitant capses semblava impossible. De tant en tant un mirada per comprovar que era cert. Els sobres han marxat a veure món i les capses a dormir el són dels justos, en el cas que els documents dormin, a l’arxiu. L’únic moment de pànic del dia ha estat quan un alumne ha canviat les seves dades i hem hagut de trucar en plan histèric a l’Oficina de les PAU que, després de l’etern temps d’espera perquè “les nostres línies estan ocupades” i quan ja m’estava rossegant el colze, ens han donat la solució ràpidament. #enyorantlesbarricades\nAutor Tieta VarenuPublicat el 14/05/2017 15/05/2017 Categories Diari d'una administrativaDeixa un comentari a “Streptease”\nTrobar-se aquest matí sobre la taula una immensa muntanya de papers per posar als sobres ha estat una mica contradictori. Per una banda teníem els documents impresos, iupi iupi, però calia tornar a agafar els sobres i anar-los posant dintre, buf buf. Allò més que un despatx semblava una empresa d’aquestes de publicitat. Vinga a plegar papers i a ensobrar com si ens hi anés la vida. I entre trucada i trucada demanant informació dels cicles, que no senyora que només amb l’ESO no pot fer un grau superior i jo que sé què pot fer amb el seu fill i peticions de certificats de nota mitjana hem anat passat el matí. Una breu pausa per entrar factures a l’Esfer@ que la primera mitja hora va bé i després s’estressa i es penja i apa, fins demà ja no tens aplicatiu. Al final la cosa ha quedat amb una barricada de sobres al costat de les capses de l’arxiu que encara estan per pujar i com a danys col.laterals les mans plenes de talls #putospapers\nAutor Tieta VarenuPublicat el 12/05/2017 Categories Diari d'una administrativaDeixa un comentari a “Administratives Win-Win”\nDesprés de dures negociacions amb la impressora malvada hem aconseguit tenir-ho tot imprès i ensobrat. Llavors ha arribat la il.luminació. Falta més informació. Calia parlar amb el secretari per dir si hi havia algun canvi en el tema aportacions material escolar. Ah! espera que després tenim reunió d’equip directiu i t’ho dic. Les hores es feien eternes, perquè el temps per preparar els sobres s’escurçava. Quan he aconseguit la resposta i he preparat el document una veu misteriosa provinent d’algun racó del meu cervell ha xiuxiuejat, i la informació de l’AMPA què? MERDA!!! Corre, parla amb direcció i comenta-li. Ai si, es veritat. Ara envio un whats urgent. Afortunadament l’AMPA ha contestat ràpid i no ha canviat res i hem pogut imprimir el darrer document. Portar-los a consergeria perquè facin les incomptables còpies amb el ciclostil aquell modern que tenen tot creuant els dits per que el trasto aquell no es revolti #seguiremensobrant\nAutor Tieta VarenuPublicat el 11/05/2017 Categories Diari d'una administrativaDeixa un comentari a “Afegir documents”\nUn cop fets, refets i tornats a fer els documents que han d’acompanyar les confirmacions de matricula tocava fer un document combinat. Cal donar-los amb el màxim de dades posades perquè sinó arriben en blanc. La combinació ha anat relativament bé fins que ha tocat imprimir. La impressora avui s’ha llevat creuada. O no imprimia, o imprimia a mitges o duplicava els documents. Per la cara. El primer cop penses que potser no li has dit que imprimís i ho tornes a provar. Després comproves que no. Que la impressora ha organitzat una conspiració per putejar-nos. Total que cada impressió era un drama. Imprimir quan a la senyora li semblava bé i apa-li, a repassar tots els documents i tornar a imprimir els que el trasto no ha volgut fer bé. I entre renec i renec hem passat el matí fent la meitat de feina i malbaratant un munt de paper #matarimpressora\nAutor Tieta VarenuPublicat el 10/05/2017 Categories Diari d'una administrativaDeixa un comentari a “Impressora”\nEstàvem imprimint etiquetes pels sobres de la matrícula quan de cop ha entrat el professor del PFI de Serralleria demanant per la direcció. Estan reunits, és molt urgent? Si, diu amb cara d’extrema preocupació, truca i entra li dic. Sembla ser que un gatet s’ha escolat pel baixant del terrat dels tallers i ha quedat atrapat a la canonada. Tothom esverat. Que fem? Que deixem de fer? Com que havien d’anar a fer classe he anat a veure la magnitud de la tragèdia. Els miols trencaven el cor. Truco a l’ajuntament, d’allà em passen amb la Mancomunitat i la noia molt amable m’ha dit que intentaria localitzar l’empresa que recollia els animals. No hem trucat als bombers de casualitat. Poca estona després em diuen que ja ha sortit el mixet. Al final han fet un forat a la canonada i l’han tret. I ja em tens corrents cap al super a comprar unes llaunes mentre tots el xicotots del PFI feien de mainadera #operaciórescat\nAutor Tieta VarenuPublicat el 09/05/2017 09/05/2017 Categories Diari d'una administrativaDeixa un comentari a “Veterinaris”\nDesprés de perseguir infructuosament tres docents perquè em baixin les actes de la segona avaluació i com que tenim el tema matrícules aturat he esperat l’apocalipsi zombi de torn, però no. Ni apocalipsi, ni catàstrofe nuclear ni res. Davant la manca d’emergències, he decidit endreçar. Que vol dir agafar tota la documentació que hi ha al darrere, a sota i pels costats de la meva taula i encabir-la en arxivadors definitius. Un cop creuat mig institut per anar a buscar els arxivadors hem començat a encapsar. Apuntar el que hi ha cada capsa, intentant no barrejar cursos diferents, numerar i fer-les pujar a l’arxiu. Arxiu que vol dir cuartutxo de mala mort “Administratives en lluita per un arxiu comme il faut” Com que els conserges estaven enfeinats i no podien pujar-les a l’arxiu he desplaçat la barricada de capses que havia creat davant la meva taula a l’altra banda del despatx tot creant una meravellosa i fràgil torre de Pisa #esperemquenocaigui\nAutor Tieta VarenuPublicat el 08/05/2017 Categories Diari d'una administrativaDeixa un comentari a “Encapsar”\n“Tot per fer”\nArribar al despatx i trobar-se un timó i una marina gegant en mig del pas no és gaire bo per la cordura. Eren les restes de l’exposició de la jornada de portes obertes. Deixar anar uns renecs, perquè mira que hi ha llocs on desar-ho i no al mig del pas del despatx, ha estat la prèvia a deixar-ho sa i estalvi en un racó de la sala de visites. Un cop el despatx alliberat d’andròmines ens hem posat a treballar. Una primera ullada a l’Esfer@ per comprovar amb sorpresa que hi ha pestanyes noves que no funcionen i que els de primària estan que trinen perquè els hi desapareix la feina feta. Ai que patirem! Acabada la secció d’engegar a dida els programadors dels aplicatius del Departament hem seguit amb la feina. Però un cop acabat els quatre papers pendents, aturada forçosa. No podem preparar les matrícules perquè no ens han donat els documents que les acompanyen. La setmana que ve anirem de bòlit. #preparadaperpatir\nAutor Tieta VarenuPublicat el 05/05/2017 Categories Diari d'una administrativaDeixa un comentari a “Tot per fer”\nAvui tocava autobús d’aquells que has de tenir un master en escalada per pujar i baixar. Com era lògic baixant el meu peu ha decidit que fer de les seves i he arribat coixa al despatx. Després de posar gel al peu i sucar iboprufé al cafè la cosa no millorava. M’han portat a la mútua. Després d’una espera angoixant, una radiografia i un traumatòleg dient això està inflat ja m’he vist reprenent les memòries d’un peu trencat. Al final tot a quedat amb una vena compressora, una sobredosi de pomada i antiinflamatoris i una infermera dient que les sabates que duia no anaven bé per posar la vena. Miri senyoreta, quan he sortit de casa no pensava torçar-me res. Després ha baixat la comissió de Sant Jordi per dir que ens felicitaven per la participació i que penjarien els nostres escrits. Que sí, que molt bé, però hem demanat un cafè i unes pastes, que no només de felicitacions viuen les administratives #quepaguinelcafè\nAutor Tieta VarenuPublicat el 04/05/2017 Categories Diari d'una administrativaDeixa un comentari a “Quasi catàstrofe”


L'Informatiu - Més d'un miler de persones assistiran avui a la 80 Festa Homenatge a la Gent Gran\nMés d'un miler de persones assistiran avui a la 80 Festa Homenatge a la Gent Gran\nAquesta tarda a la gran carpa instal·lada a l’aparcament de Garcia Nieto, Puig i Cadafalch i l'avinguda de l'Onze de Setembre, tindrà lloc l’edició 80 de l’Homenatge de la Gent Gran. Per segon cop, l’acte s’inclou a la programació de la Setmana de la Gent Gran que es desenvolupa des de dilluns.\nMés d'un miler de persones majors de 65 anys han recollit la seva invitació per a l’activitat, que retrà homenatge a la persona més gran del municipi que encara no ha rebut la menció. Els assistents podran gaudir d’un servei de transport fins a l’esdeveniment des de dos quarts de cinc de la tarda a les parades de l'avinguda Quinze al costat de la rotonda del bosc Soldevila, a la de la plaça central, al barri de Mogoda, la Rambla, l'avinguda de Santiga (Bar Bus Stop) i l'avinguda de Girona (supermercat Supeco). Les tornades del Bus estan previstes per a les 19.15, 20 i 21.10 hores.\nA dos quarts de sis de la tarda s'obriran les portes de La Carpa per acollir el més d'un miler de persones que assistiran al 80è Homenatge a la Gent Gran. La festa inclou un berenar a partir de dos quarts de set de la tarda i acabarà amb un ball amb orquestra.\nFoto: El ball tancarà la Festa Homenatge / Txema Gerardo


El Palau s'erigeix com a àgora de referència per a debatre sobre la situació musical valenciana - Diari La Veu\nEscriba el número 902314\nL'auditori municipal celebra, els dies 22,23 i 24, el primer fòrum d'aquestes característiques per a reflexionar des de tots els àmbits sobre el passat, present i futur musical\nEl Palau de la Música acollirà del 22 al 25 de novembre el primer Fòrum Internacional de Música que té lloc a la ciutat del Túria amb el qual es vol impulsar la capital valenciana com a "centre internacional del debat musical. "Volem fer del Palau una àgora" on es reflexione sobre tot tipus de música, va explicar durant la presentació de la trobada la regidora de Cultura i presidenta del Palau, Glòria Tello. Així, sota el lema: 'Anem a escoltar-nos', el fòrum pretén posar sobre la taula "per què, per a qui i de quina manera s'ofereix la música", una qüestió que s'abordarà durant el primer dia, mentre que la jornada central (dia 23) es dedicarà a les bandes de música i al seu paper en la societat valenciana –això serà durant tot el matí–; a l'impacte del Palau de la Música en la vida cultural i social valenciana –durant el vesprada–, i, finalment, el fòrum dedicarà una jornada a repasar el passat, present i futur de l'Auditori.\nEnrere queden les trobades al voltant de la música celebrades el 2000 i 2002 al Palau. Aquest Fòrum Internacional de Música "no té res a veure", va matisar el director del fòrum, Juan Ángel Vela del Campo durant la presentació d'aquest a la Sala Rodrigo del Palau aquest divendres. El fòrum està adreçat al públic general, als melòmans, alumnes i professors de música i als professionals del sector, que es podran inscriure a la web del Palau (a un preu de 20 euros per al públic general i 10 per als estudiants). Tot i que l'esdeveniment naix, a priori, per a concloure la celebració del 30 aniversari de l'edifici, també representa l'inici d'una nova efemèride, com són els 75 anys que celebra l'Orquestra de València el 2018. D'alguna manera, aquest fòrum havia d'arribar tard o d'hora perquè "som una ciutat que té la música en el seu ADN" i, amb aquesta fita, "volem posar la ciutat en el punt de la reflexió musical".\nEl Palau, però, s'erigeix com a àgora de referència en el territori valencià perquè per les seues sales passa la música simfònica, la popular, el flamenc, el rock, el jazz i, per tant, l'auditori "havia de ser la plataforma per a recuperar el patrimoni", va incidir el seu director, Vicent Ros. El responsable de la gestió del Palau es va lamentar que encara hui la societat valenciana i la classe política "no han sabut reconèixer el que tenim" com, per exemple, "una orquestra que està entre les millors d'Espanya i per davant d'algunes estrangeres" i on, a més a més, "el 95% dels músics de l'orquestra són valencians".\n"Meditació, reflexió i festivitat"\nJuan Ángel Vela del Campo assumeix la direcció del Fòrum, que comptarà amb ponències, comunicacions, taules redones i debats d'especialistes vinguts de Brasil, Argentina, Mèxic, Itàlia, França i Espanya. La trobada ha estat dissenyada visualment per Boke Bazán, qui ha il·lustrat el lema –'Anem a escoltar-nos'– amb cares que representen els diferents estils musicals que tenen cabuda al fòrum.\nVela del Campo pretén que els tres dies de la trobada es destinen a la "meditació, reflexió i la festa". Per a això, tindrà una jornada dedicada a la necessitat de la música, on s'abordaran camps com la gestió musical (amb una ponència de Begoña Lolo); una taula redona sobre l'ús de la música, on participaran Javier Elzo, José Antonio Falcao, Ramón Andrés i Arnoldo Liberman; Pilar Parreño moderarà una taula redona dedicada a analitzar la presència de la dona en el panorama musical, on participaran Claudia Montero, Pilar Rius i Beatriz Fernández; la primera jornada es conclourà amb una taula redona sobre l'educació musical i la motivació, on Vela del Campo moderarà Julián Jesús Pérez Fernández, Joao Guilherme Ripper i Andrés Moreno Mengíbar.\nBoke Bazán, Vicent Ros, GLòria Tello, Manuel Muñoz i Juan Ángel Vela del Campo van presentar el Fòrum Internacional de Música del Palau. / DIARI LA VEU\nLa segona jornada estarà dedicada a les bandes de música al País Valencià. A través de diverses ponències, comunicacions i debats, Salvador Astruells abordarà el fenomen bandístic valencià; seguidament, hi haurà diverses comunicacions on Remigi Morant exposarà l'aposta de la Federació de Societats Musicals per l'educació musical; Elvira Asensi aprofundirà sobre la funció social i educativa de les formacions bandístiques, i el redactor de Cultura i crític musical de Diari la Veu, Sixto Ferrero, parlarà de la presència de les bandes de música en la premsa.\nLa sala Rodrígo acollirà també comunicacions i debats al voltant de la música festera on participaran Frederic Oriola Velló, José Rafel Pascual Vilaplana, Daniel Belloví i Fernando Bonete. Paral·lelament, la sala Martín i Soler acollirà diverses comunicacions i debats sobre el valor patrimonial de les Societats Musicals on estaran Bernardo Adam Ferrero, Jorge García i Ferran Escrivà-Llorca.\nAquest 23 de novembre, en torn vespertí, tindran lloc els primers debats, ponències i comunicacions dedicats al Palau de la Música. L'exalcalde i impulsor de l'auditori valencià, Ricard Pérez Casado, obrirà el torn a la sala Rodrigo. Seguirà un nou debat sobre l'educació i el Palau amb Fani Blanch, Ana Maria botella, Ana Luisa Chova, Rafael García i Berta Esparza, a la sala Martín i Soler es tractarà sobre la història de l'auditori amb un debat moderat pel subdirector del Palau, Manuel Muñoz on participaran Javeir Casal, Enrique Palamores, José Domènech Parti César Rus.\nAlguns dels ponents del fòrum amb el lema: 'Anem a escoltar-nos'. / DIARI LA VEU\nLa sala Rodrigo acollirà una nova taula redona sobre altres públics i les altres músiques on Vela del Campo moderarà José Antonio Orts, Soler Giménez, Marisa Esparza, Luca Chiantore i Enrique Monfort. La sala Martín i Soler acollirà el diàleg al voltant d'una exposició on Luisa Carrillo i Armand Llàcer moderaran el debat entre Rafel García, Laura Hortelano, Salvador Astruells, Remigi Morant, Elvira Asensi, Josep Lluís Galiana, Jordi Reig, Juan Vitoria i Jorge García.\nL'última jornada estarà dedicada al futur del Palau de la Música on, de nou, una taula redona formada per Arturo Reverter, Juan Carlos Garbayo, Carmelo di Gennaro i José Vicente Castelló parlaran sobre diferents auditoris estatals i internacionals. En el mateix sentit, hi haurà una nova taula redona integrada per Joachim Pflieger, Sergio Vela i enrique Rojas que exposaran el present d'auditoris internacionals. De vesprada, s'abordarà la projecció local i internacional de l'auditori amb una taula redona moderada per Vela del Campo on participaran Jorge Culla, Gustavo Tambascio, José M. Nàcher i el director del Palau, Vicent Ros.\nLa ponència de clausura la farà el president de la Societat Internacional de Musicologia, Dinko Fabris; posteriorment Glòria Tello, Vicent Ros i Juan Vela del Campo clausuraran el Fòrum Internacional de Música.\nPer al dissabte 25 de novembre, als jardins del Palau actuarà la Banda de Dones de la FSMCV amb direcció de Lidón Valer. Això no obstant, la direcció del Palau amb col·laboració de la federació s'està tractant de coordinar la participació de totes les societats musicals que vulguen acudir a la clausura per fer un concert multitudinari.\nAquest primer fòrum representa un "tret d'eixida" per a futures edicions, ha explicat Tello. Aquesta és la primera vegada que es fa un esdeveniment així i no es descarta que es puga mantindre en el temps, encara que Tello no ha concretat la temporalitat. Una de les intencions és "implicar els agents", perquè des de la regidoria que ella encapçala "es puga fer un projecte de futur" que vaja més enllà d'aquesta legislatura, "perquè el teixit musical de la cuitat puga cada cert temps realitzar aquest fòrum", va respondre la presidenta del Palau a preguntes de la premsa.\nPer altra banda, Vicent Ros va animar perquè els debats i reflexions al voltant de la música popular que es celebren en el Trovam, la fira de la música valenciana, es puguen fer al Palau, ja que, en ambdues fites –el Trovam i le Fòrum Internacional de Música–, s'aborda la situació musical valenciana però sense produir-se cap contagi entre dos realitats musicals que viuen separades cadascuna en la seua parcel·la. En aquest sentit, i preguntat per aquest diari, Ros va incidir en el fet que caldria d'una vegada que els agents de la música popular –agrupats al voltants del Trovam– i els de la música clàssica –representants en aquest fòrum– "treballen conjuntament per a ser, a totes passades, una ciutat de la música". "O ens unim un poc o no anem enlloc", va dir Ros, perquè, va continuar, "tenim moltíssims músics, però cadascú va per a d'ell".\nEscriba el número 587809


COM FER estofat de pollastre a casa - Dones lloc Femme Avui\nMassatge per a un nen de 1-3 mesos\nQuan el temps per cuinar el sopar, molt poc, però per alimentar la llar deliciós menjar casolà encara vol que l'ajuda sigui procedent guisat. En els prestatges d'una gran varietat de menjars de carn, però assegureu-vos que el producte comprat és per desgràcia impossible. És per això que es recomana mantenir a la nevera durant un parell de flascons de guisat casolà de pollastre. Avui us oferim algunes receptes interessants.\nGuisat pot ser un plat separat (el més important - per utilitzar-lo no s'oblidi d'escalfar) i l'ingredient sopa (per exemple, que consisteix en el chucrut) o segon curs. Cuinar el guisat pot algú que té un parell d'hores de temps lliure i, per descomptat, un conjunt d'ingredients necessaris.\nAbans de començar a crear un guisat de pollastre, no està de més aprendre alguns secrets que l'ajudaran a fer el plat encara més saborós:\nPer preparar la carn d'olla a casa es recomana l'ús de pollastre fresca o refrigerada. Si es pren la carn congelada, el guisat al seu torn sec;\nSi decideix cuinar un guisat de carn amb ossos, ossos petits que no es poden eliminar, ja que després del tractament tèrmic, són suaus i aptes per al consum. ossos tub gran han de ser tallades, sinó que contenen aire pot reduir significativament el temps de conservació del producte acabat;\nSi el pla de guisat per emmagatzemar durant molt temps, la sal no iodada s'ha de prendre;\nEstris per cuinar carn en conserva és desitjable utilitzar vidre o d'esmalt;\nEn la preparació d'estofat a la cuina no pot arribar a una temperatura i pressió com ara en la fabricació d'un producte en un ambient industrial. Per això guisat de pollastre a casa s'ha d'emmagatzemar en un lloc fresc i no més d'un any, però si vostè segueix totes les regles en crear una vida útil del producte semiacabat pot arribar als 5 anys. Però si en un pot amb carn enllaunada aparegut motlle, no és un producte d'aquest tipus no pot en qualsevol cas!\nVeure també: Com fer gelats a casa, receptes senzilles amb les seves pròpies mans\nEstofat de pollastre al forn\nde pollastre - 2 kg,\nnegre pebre - 8 pèsols,\nfulla de llorer - 4 peces,\nsal - 2 cullerades\nterreny negre pebre - 1 culleradeta,\nmarduix - 1 mica.\nAdequadament meus 4 pots de vidre de 0,5 litres i esterilitzar.\nMentre que els flascons són esterilitzats, el meu pollastre, obsushivayut i es talla en trossos petits. Si hi ha greix, que es talla.\nmyasko Solim. Addició del pebre mòlt negre i orenga. Revuelva.\nEn el fons de cada pot posar un full de llorer, un parell de grans de pebre i omplir la carn. Cobrir cada flascó amb paper film, no s'oblida de fer alguns forats per al vapor escapin sense obstacles.\nPots posen en una safata per enfornar i envien al forn. Traduir termòstat a al voltant de 200 graus i encendre el forn. Són els si poses els bancs al forn ja escalfat, que poden explotar! Cuini a foc lent myasko durant 2,5-3 hores.\n20 minuts abans de cuinar tall durant carnisseria carn greix de pollastre tallat a trossos petits i es degota a la paella. Shkvarochki remogut i la sal del greix fosa i deixar al foc.\nPortem a terme una per una gerra de carn en conserva. Tota boca s'ompli de pollastre fos Zhirkov. Això augmentarà la vida útil.\nEsclop bancs bullides amb tapes de metall. Esperar fins que s'hagin refredat a la temperatura ambient. La collita en un lloc fosc i fred.\nEstofat de pollastre en multivarka\ncarn de pollastre - 1,5 kg,\nnegre pebre - 5 pèsols,\nfulla de llorer - 2 peces,\nCebes - 1 peça gran,\nsal - 1,5 cullerades.\nPollastre (pot usar filets, cuixes de pollastre i m. N.) Omplir amb aigua i deixar actuar durant 3-5 hores.\nrentat de la carn macerada sota el raig d'aigua freda. Dividir en trossos de mida mitjana.\nEns desplacem en un recipient myasko Multivarki. Activa més modes "refredament ràpid", tanqueu la tapa de l'olla i esperar 2 hores.\nDesprés d'aquest temps, afegir les espècies i diadema refinat. Cuini a foc lent durant 2 hores (per cuinar guisat de pollastre comprat en botigues, el temps pot reduir-se a una hora).\nA punt desmuntable myasko dels ossos. Re-enviar multivarku, activar la manera de "escalfament" al quart d'hora.\nTushenochku calenta es va expandir a flascons esterilitzats. Enrotlli cobertes. refrigeri la collita o lloc fresc.\nVeure també: "peixos" vegetarià\nestofat de pollastre en una olla a pressió\nd'aigua - 300 ml,\nsal - 2,5 culleradeta\npebre de Jamaica - 6 pèsols,\nnegre pebre - al gust.\nCort el pollastre a trossos. Sal, pebre, afegir la fulla de llorer.\nCanviem la carn amb les espècies en una olla a pressió i abocar aigua.\ntancar hermèticament l'olla a pressió. Va calar foc. A foc alt dur a ebullició (al voltant d'una olla xiulet característica d'avís). Després de l'incendi disminuïm i cuini per un parell d'hores.\nDesprés d'aquest temps, lleugerament inclinada cap avall i obrir les skorovarochku parells. Cuinat amb líquid estofat de descompondre per mitjà litres flascó esterilitzat. Cobrir amb tapes de metall bullides.\nAra els bancs amb carn guisada també han de esterilitzar de nou. Per fer això en una olla gran, escalfar l'aigua, el seu nivell no ha de ser superior a l'altura de les llaunes. En el fons es col·loca una tovallola. S'exposen els pots amb myasko. Esterilitzar el termini de 40 minuts des del començament d'aigua bullint.\nVam rodar fins flascons. Esperem fins que es refredi. Enviat per al seu emmagatzematge en un lloc fresc i fosc.\nCom es pot veure, cuinar el pollastre guisat és fàcil, només té el desig i el temps. Prepareu-vos, perquè cada vegada que obriu un pot de les seves pròpies llaminadures collits, vostè pot estar segur que no només són saborosos, però també segur, com és sabut, a partir de quin i en quines condicions es van preparar. Bon profit!\nINICI pollastre cuinar guisat CONDICIONS\nLa cançó "borratxo somni"\nCUINAR BOLETS AMB VERDURES\nCom cuinar un ànec que ella era suau i sucosa al forn\n22 de de juny de, 2017\nCOM FER panet amb la carn\nCom desfer-se de la cel lulitis a casa


Activitats Nadal - CEM Besos\nAneu preparant els barrets de Pare Noël, les banyes de ren i assajant les nadales…\nJa ha arribat el Nadal al CEM Besòs!!\nDel 16 al 22 de desembre (especial nens/es)\nCAGA TIÓ : Que els portarà enguany el Tió als nens i nenes dels cursets de natació i activitats infantils?\nDECOREM L’ARBRE: Els més petits tindran la seva pròpia bola de Nadal en l’arbre del centre i el seu propi mitjó nadalenc. La pintaran els últims 10 minuts de l’activitat.\nDel 20 al 24 de desembre – Classes dirigides especials\n17:30 Zumba la Zambomba\n18:30 Body Art (NOVA ACTIVITAT!!)\n9:30 MASTERCLASS AquaFum Fum Fum\n10:30 Zumba la Zambomba\nNo t’ho perdis i viu amb nosaltres el Nadal amb energia!


Gestió i serveis Jordana\nBenvinguts a Gestió i Serveis Jordana\nA l’avinguda Salòria nº1 Baixos, de la Seu d’Urgell, trobaràs el nostre despatx Gestió i Serveis Jordana, S.L., especialitzat en l’assessorament d’empreses i particulars.\nL’assessorament fiscal, així com la gestió de tots els tributs, constitueix una de les nostres principals especialitats. Oferim un servei d’assessorament fiscal integral mitjançant el qual podem avaluar les càrregues fiscals que els nostres clients suporten en l’àmbit de les seves activitats, així com la fiscalitat de les seves rendes particulars, i optimitzar-les en virtut dels continus canvis legals en matèria tributària.\nLa comptabilitat constitueix el principal instrument de control de les empreses, per tant, el nostre objectiu és que aquesta sigui tractada amb total rigor i precisió.\nEn l’assessorament laboral, les constants adaptacions legals requereixen un seguiment continuat de la matèria, que els oferim a través del nostre equip de col·laboradors.\nEn l’assessorament jurídic, els nostres clients podran disposar de l’assistència jurídica necessària en l’àmbit de les seves relacions comercials, així com un servei d’advocacia professional especialitzada en matèria administrativa, mercantil i civil.\nEls nostres clients podran contractar tot tipus d'assegurances per a empreses i particulars, cobrint els diferents riscos que puguin sorgir de les seves necessitats. El nostre despatx compta amb la col·laboració de companyies de gran solvencia i rellevancia dins del món de les assegurances, com són les asseguradores Allianz, Catalana de Occidente i Mutua de propietarios.\nEn l’administració de finques, els nostres clients estaran assessorats en tot moment en les novetats que afectin a l’administració de comunitats de propietaris i arrendaments, analitzant tots els aspectes legals, tècnics, administratius i comercials, que comporta la gestió del patrimoni immobiliari, amb la finalitat de donar el millor resultat a les necessitats plantejades pel client.\nAdreça: Avinguda Salòria nº1 Baixos, 25700 La Seu d’Urgell\nTelèfon: 973353593 - Mòbil: 629042920\n@ 2016 Gestió i Serveis Jordana


Extrem Team Tivissa: Mor, Sir Edmund Hillary\nCinquanta-cinc anys després d'haver coronat el cim de l'Everest al costat de Tenzing Norgay, Sir Edmund Hillary torna, ara definitivament, a un cel que va ser el primer de tocar. Els dos alpinistes van assolir els 8.848 metres de la muntanya més alta del món el 29 de maig de 1953. El gran alpinista neozelandès tenia 88 anys.\nDurant la primera meitat del segle XX hi havia de forta competència basada en l'orgull nacionalista entre els diferents països avançats per superar grans reptes i assolir els cims més elevats. Des dels anys vint i fins a principis dels cinquanta del segle passat es van succeir un seguit d'expedicions que van intentar sense èxit assolir el cim més elevat del món. Principalment van ser expedicions britàniques, però també ho van intentar els suïssos, canadencs i americans. Expedicions italianes, alemanyes o russes van intentar també altres cims de l'Himàlaia.\nL'Everest és la muntanya més alta de la terra, amb els seus 8.848 metres. Està situada a la serralada de l'Himàlaia, a la frontera entre el Tíbet (actualment ocupat il·legítimament pels xinesos) i el Nepal. És coneguda com a Chomolunga en tibetà (Deesa i Mare de l'Univers) o com a Sagarmatha en nepalès (Cap del Cel).\nUn dels intents llegendaris de fer cim va ser el que van protagonitzar George Mallory i Andrew Irvine l'any 1924. Es diu que van ser vistos sota el primer esglaó, al peu mateix de la piràmide del cim. Mai no s'ha pogut comprovar si van arribar o no al cim. Molts anys més tard, en una entrevista a Sir Ed Hillary, el periodista li va demanar si creia que Mallory i Irvine havien coronat. Hillary va respondre que no sabia si havien arribat o no, ara el que estava segur és que no havien tornat. Quina gran resposta! Quina lliçó d'humiltat! Ens ensenya que arribar al cim és només una part de la conquesta d'una muntanya, i no precisament la més important. O com ha dit algú altre: fer el cim és optatiu, tornar a casa obligatori.\nHillary era una persona senzilla, tot i haver aconseguit una de les fites més importants i anhe lades de la història del muntanyisme: coronar el cim més alt de la terra. Mai va considerar Tenzig Norgay com un portejador, sinó com un company més de la cordada. La història està farcida d'un cruel racisme que ha situat Hillary com el gran muntanyenc que va fer el cim, però ell mateix ha dit sempre que la gesta la van assolir els dos, i s'ha esforçat a desfer el seu mite i valorar el treball de Tenzig. Tenzig Norgay va morir l'any 1986.\nFins i tot, una de les altres polèmiques desfermades és saber qui dels dos va trepitjar primer el cim. Mai no ho han volgut dir, i és una decisió que els honora. Algunes persones coneixedores del tarannà de Hillary han dit que probablement el sherpa Tenzig devia ser el primer, pel gran respecte que tenia Hillary pels sherpes, i pel caràcter gentleman de l'alpinista neozelandès.\nLa foto representativa al cim, només hi apareix Tenzig Norgay, ja que la va realitzar Hillary. No hi ha cap fotografia de Hillary al cim de l'Everest, ja que Tenzig no sabia utilitzar la càmera. En arribar al cim, el sherpa Tenzig va deixar com a ofrena unes taules de xocolata, i Hillary va deixar-hi una creu que li havien donat.\nEn diverses ocasions, Hillary es va mostrar horroritzat pel caire que estava prenent l'alpinisme actual, i especialment el gran nombre d'expedicions comercials que es dediquen a "portar" gent adinerada a dalt del cim talment una processó turística. Va criticar durament l'obsessió d'algunes expedicions i persones per assolir el cim, a qualsevol preu, fins i tot en un cas especialment dolorós en què una expedició va deixar morir un alpinista que havien trobat pel camí amb dificultats i a qui no havien ajudat.\nA Nova Zelanda Hilla ry era probablement el personatge més conegut i admirat del país austral. Després de la gran gesta, va continuar practicant l'alpinisme a l'Himàlaia i també alguna expedició antàrtica, combinant-ho amb la seva professió d'apicultor. Va adquirir un gran afecte pel poble Sherpa, i va endagar diversos projectes de caràcter humanitari, com la fundació Himalayan Trust, que va construir hospitals i escoles, va abordar qüestions medioambientals i va contribuir al desenvolupament de la seva gent. Va ser una persona molt estimada i admirada pels propis sherpes. L'any 2003 el govern nepalès el va homenatjar en la commemoració dels 50 anys de l'ascensió.\nEn una entrevista als Estats Units l'any 1995, Hillary va dir: "Crec que el més important que he fet en aquesta vida no ha estat ni a les muntanyes ni a l'Antàrtida, sinó fent projectes al costat dels meus amics, el poble Sherpa. Les vint-i-set escoles i hospitals que hem creat són les coses per les que voldria ser recordat."\nA més d'un gran alpinista i aventurer, Sir Ed, era una persona culta, humil i generosa, i així el recordarem.\nDescansa en pau, Sir Ed.\nPublicado por Extrem Team Tivissa en 19:48\nMolt encertat posar un article de reconeixement a Sir Edmund Hillary. Gran alpinista i gran persona plena de valors.\nTots els que anem per la muntanya caminant, corrent, escalant, en bici, etc. hem de respectar tot el que hi ha i fomentar valors com companyerisme, voluntat, sacrifici, superació personal, reconèixer les limitacions... Deixar morir una persona per interessos alpinístics ho trobo repugnant igual que no atendre un corredor que necessita ajuda en una cursa de muntanya.\nDel article em quedo amb "Fer el cim és opcional tornar a casa obligatori"\n12 de enero de 2008, 13:27\nTotalment d'acord Joan, crec que l'humiltat i la senzillesa de'n Sir Ed, vàren ser el seu "camp base" per arribar fins on va arribar.. abans persona, que alpínista. Tot això diu molt de com era!\nFer el cim és opcional, tornar a casa obligatòri.\n13 de enero de 2008, 15:32


PINTA LA MARATÓ – Escola Vedruna Tona\n19 novembre, 2020 Posted by Oliver MasEscola\nTal i com us vam explicar en l’anterior notícia, el divendres 13 de novembre tots els alumnes de l’escola, des de P3 fins a 4t d’ESO, vam dedicar tota la jornada a “pintar” la nostra visió o el nostre punt de vista respecte a la COVID-19, lligat amb la Marató d’enguany i el concurs “Pinta la Marató”.\nVa ser doncs, un dia bonic, un dia per compartir moments, un dia de gaudir tots junts, col·laborant amb la causa. Un dia de reflexions, de somriures, de comprometre´ns amb la societat, amb nosaltres mateixos, amb l’actual situació… amb un resultat final molt enriquidor en tots els sentits.\nCreacions originals, úniques, creatives, reflexives i plenes de força, de llum i de color.\nTot aquest treball, també des de Pastoral, ens va fer reflexionar i pensar en l’objectiu d’aquest any “comprometre’s és renovar-se”. Ens hem compromès amb la causa que la tenim ben present i hem col·laborat vivint el moment present. I si, perquè no, també ens hem renovat amb ganes, empenta, il·lusió i molta actitud de continuar caminant malgrat les “pedres” del camí. Cal dir també que totes les creacions formaran part de la decoració dels diferents espais de la nostra escola. Si estem compromesos podrem amb TOT.\nGràcies a tots i a totes per demostrar il·lusió i empenta una vegada més.


La guerra entre els hereus de l'extinta CiU, després Convergència Democràtica, més tard PDeCAT i al mateix temps Junts per Cat, no té fi. L'últim episodi, el 'robatori' per part dels fidels a Carles Puigdemont del nom Junts per Cat als que fins ara semblaven ser els seus legítims propietaris.\nEls propers a l'exiliat expresident de la Generalitat han trobat una escletxa legal per fer-se amb el nom del partit. Pel que sembla, segons ha avançat Catalunya Informació, la persona que va inscriure el nom del partit al registre el Ministeri de l'Interior va ser una militant, Laia Canet Sarri, que a més és la presidenta del partit, i no la pròpia formació política. I aquesta militant ha optat per cedir la presidència del partit a Carles Valls, alcalde de Balenya, un poble de la província de Barcelona. Valls està considerat com un polític molt proper a Puigdemont.\nLa direcció en què s'ha inscrit el partit pertany al despatx d'una de les persones pròximes a Jordi Sànchez dins de la Crida, l'organització que presideix l'empresonat exlíder de l'ANC i que s'ha mostrat partidària d'unir-se al partit que lidera Carles Puigdemont.\nEl nou partit liderat per l'expresident de la Generalitat durà a terme un congrés el proper 25 de juliol, en el qual molt probablement marcarà la línia a seguir per presentar-se a les pròximes eleccions autonòmiques.\nTal com estan les coses en aquest moment, les opcions que tenen els postconvergentes estan entre anar amb sigles separades a les eleccions, PDeCAT i Junts per Cat, o unir-se en una sola formació política liderada per Carles Puigdemont.\nDe tota manera, membres del PDeCAT han afirmat que tenen tota la documentació en regla i que poden demostrar que el nom Junts per Cat els segueix pertanyent, pel que faran tot el que consideren oportú per a recuperar-lo.\nA més, han acusat Puigdemont de faltar a la seva paraula. "Lamentem que aquest comportament i compromís no hagi estat assumit per totes les altres parts, trencant-se, no sols amb la paraula donada, també amb els acords signats, i prescindint així de tots els principis de bona fe i confiança que han de regir el comportament ètic i polític", ha expressat el partit en un comunicat.


El pregó del televisiu meteoròleg Tomàs Molina iniciarà aquest divendres les Festes de Maig | Area Badalona\nAquest divendres 6 de maig, a les 19 hores, el badaloní Tomàs Molina, popular presentador i cap de meteorologia de Televisió de Catalunya, serà l’encarregat de llegir el pregó des del balcó de la Casa de la Vila que donarà inici formal a les Festes de Maig de Badalona. Un intèrpret de llenguatge de signes ajudarà a les persones amb discapacitat auditiva a seguir el pregó que també es podrà veure en directe a través de Ràdio Ciutat de Badalona i Televisió de Badalona.\nLa plaça de la Vila torna a ser l’epicentre de l’inici oficial dels actes de les Festes de Maig. A les 19 hores tindrà lloc el Toc d’Inici on s’avisa a la ciutadania que les festes estan a punt de començar. Després del Pregó pronunciat des del balcó de la Casa de la Vila, tindrà lloc a la plaça el Ball de l’Àliga; els Onze Trons de Sant Anastasi; el Ball dels Miquelets; el seguici festiu, que pujarà pel carrer de Sant Anastasi fins a arribar a la capella del sant a qui l’enxaneta dels Castellers de Badalona posarà el tradicional mocador que abans haurà ofert l’alcalde de Badalona; la tornada del Seguici a la plaça de la Vila per acabar, aquests primers actes, amb les Danses de Maig, a càrrec de l’Esbart de Sant Jordi.\nDesprés del Pregó, a les 20 hores, també a la plaça de la Vila, actuaran Las Karamba, un grup de dones que representa un còctel de cultures de diversos països i que fusiona diferents estils musicals amb l’objectiu de projectar continguts que creïn consciència, que impulsin noves generacions i, a la vegada, que puguin contagiar alegria i il·lusió a tot el públic. La primera jornada de les Festes de Maig es tancarà amb la Nit del Mono, a partir de les 21.15 hores, amb música i cercavila nocturna organitzada per la Comissió de Festes de Badalona.\nCom cada any les Festes de Maig 2022 estaran farcides d’actes tradicionals i de cultura popular. Dissabte 7 de maig, a partir de les 10 hores, al passeig de la Rambla, se celebrarà la Trobada de puntaires, i des de les 11 fins a les 14 hores es podrà visitar, a l’Escola del Mar, l’exposició “Badalona un mar de puntes”.\nTambé dissabte, a partir de les 11 hores, al passeig de la Rambla amb el carrer de Sant Domènec, tindrà lloc la Cercavila petita. En arribar a la plaça de la Vila, cap a les 12 del migdia, totes les colles participants faran una tanda de lluïment al centre de la plaça, finalitzant l’acte amb una batucada a càrrec de Badalona Batec.\nEls actes festius a la tarda del dissabte 7 de maig començaran a partir de les 17 hores a la plaça de la Vila amb la Trobada de Gegants Badagegants, amb la presència dels gegants de la ciutat i d’altres municipis. A les 17.30 hores, també a la plaça de la Vila, tindrà lloc la Mostra de músiques de gegants, li seguirà una cercavila que finalitzarà a les 18.45 hores amb la Mostra de balls de gegants, a la plaça de la Plana.\nA les 18.30 hores, a la plaça de Pompeu Fabra, tindrà lloc la BaTOCona, una diada dedicada a la percussió que ret homenatge una part important de la banda sonora de la cultura catalana i de la gent que la fa possible.\nA més, diumenge 8 la ciutadania podrà gaudir de la Fira d’artesania i Mostra d’entitats de Sant Roc, de 10 a 14 hores a la plaça Roja: la Festa del Badiu, de 10 a 15 hores, al parc de Can Solei i de Ca l’Arnús; la representació dels Miquelets de Badalona, a les 12 hores, a la plaça de Pompeu Fabra; i la Mostra de Dansa, a les 12 i a les18 hores, a la plaça de la Plana.\nEl Dimoni a la platja\nDes del passat 1 de maig el Dimoni ja està plantat a la platja dels Pescadors esperant ser cremat la nit de Sant Anastasi. El disseny guanyador és obra de Montserrat Silvestre amb el lema “Amunt la llum”. La seva construcció ha anat a càrrec de Ramon de los Heros. Enguany com a novetat s’ha instal·lat un estand dimoniaire amb informació del Dimoni i de les Festes de Maig.\nDemà dijous, 5 de maig, tindrà lloc, a partir de les 10 hores, al passeig de la Rambla, l’activitat Bon dia, Dimoni!. Es tracta d’una festa dirigida als nens i les nenes dels centres d’educació primària i d’educació especial de la ciutat, per tal que vegin la figura del Dimoni i col·loquin les seves maquetes i dibuixos al seu voltant perquè també s’encengui la nit de la Cremada. També es coneixerà el dimoniet que han creat el Consell dels Infants de Badalona. La festa comptarà amb actuació musical i animació infantil.\nArtículo anteriorL’Ajuntament de Badalona aprova l’oferta pública per a la incorporació de 21 nous agents de la Guàrdia Urbana\nArtículo siguienteAquest diumenge les Jugatecambientals de l’Àrea Metropolitana de Barcelona celebren el Dia de les Papallones


El Barça Regal no té pietat del Lucentum Alacant (73-43) en el primer partit del "play-off" de quarts - Esport3 - TV3 i Catalunya Ràdio\nEl Barça Regal no té pietat del Lucentum Alacant (73-43) en el primer partit del "play-off" de quarts\nTot i l'absència del lesionat Navarro, el Barça Regal ha guanyat el primer partit dels quarts de final de la Lliga ACB davant del Lucentum. L'equip de Xavi Pascual ha apallissat el seu rival per 73 a 43. El segon partit de la sèrie es jugarà diumenge a Alacant.\n18/05/2012 - 08.41\nNavarro ha fet l'escalfament amb l'equip, però no ha jugat. Queda clar que la presència de la Bomba en aquesta sèrie no farà falta. L'Alacant de Txus Vidorreta -un petit miracle que sigui al "play-off" és apallissat cada vegada que s'enfronta amb el Barça Regal. A més, al Palau no hi havia el base Pedro Llompart, un dels referents, i Nacho Ordín, fitxat del Girona, ha estat el base titular.\nNi Ordín ni cap dels seus companys ha tingut un dia inspirat, cosa que feia falta per plantar cara a la millor defensa del campionat. El Lucentum ha anotat 43 punts, la pitjor marca de la temporada i de tota la història dels "play-off". Kaloyan Ivanov, l'altre referent dels alacantins, s'ha quedat amb dues cistelles de camp.\nA l'altre costat, els de Pascual han destrossat les variants defensives visitants amb triples, un dels aspectes que va fallar a Istanbul. 4 de 4 per Eidson i 4 de 6 per a Marcelinho, jugadors que es volen fer perdonar pels pecats de la Final Four.\nLa diferència ha anat creixent a un ritme impropi d'una eliminatòria de "play-off". 73 a 43, pallissa blaugrana davant de, només, 3.886 espectadors al Palau.\nEl Caja Laboral i el València Basket també s'avancen\nEl Baskonia ha superat el Gescrap Bizkaia per 77-73 gràcies a l'encert final de Teletovic. A València, De Colo (26 punts) ha liderat el triomf dels de Perasovic per 82-60 sobre el Lagun Aro.\nPallissa al Lucentum\n"Golàs" de Sasha, fill de Shakira i Piqué


Inscripció al 7è Concurs de podcast - Contes del Món | COMSOC - Comunicació Social\nInscripció al 7è Concurs de podcast - Contes del Món\nEls contes no tenen edat, i la participació a la setena edició del Concurs de podcast - Contes del Món tampoc. Això sí, heu de realitzar la inscripció a la iniciativa que impulsa COMSOC - Comunicació Social durant el curs escolar 2015/16 triant la modalitat d'inscripció que considereu i que trobeu a la part dreta d'aquesta plana.\nTingueu en compte que el període d'inscripció s'acaba el 4 de desembre del 2015 i que podreu enviar els vostres contes fins el 18 de març del 2016. A les bases de la setena edició del concurs trobareu tots els detalls.\nEn aquests sis anys anteriors de certamen hem recollit més de 700 contes escrits, gravats en mp3 i dibuixats per 7.000 infants, joves i adults de parla catalana d'arreu del Planeta Terra, tal i com podeu veure al mapa. Aquestes històries formen part dels liibres i discs que publiquem anualment, s'emeten periòdicament per "Ràdios amigues" i les expliquen en l'espectacle "Diada dels Contes del Món" un grup d'animadors i contistes.\nA partir d'ara, tenim moltes ganes de sentir i compartir les vostres històries. Podeu realitzar una inscripció individual o col·lectiva, i si opteu per la col·lectiva podeu aprofitar els packs especials que incorporen els llibres i discs, el taller de ràdio i l'espectacle d'animació. Sigui quina sigui, trieu la modalitat d'inscripció que preferiu, i formeu part d'aquesta aventura!\nSom una escola de ràdio, una productora audiovisual, una editorial, una companyia d'espectacles, una cooperativa que ofereix tallers, una colla d'animadors socioculturals, un col·lectiu d'activistes, periodistes compromesos, som tot això i més... som COMSOC – Comunicació Social. Som un grup d'educomunicadors, organitzats de forma cooperativa, que lluitem de forma quotidiana -i moltes vegades anònima- per transformar el món en un hàbitat més humà, digne i sostenible.\nInscripció a títol individual\nConte/s online a la web + diploma\nparticipant + enviament a domicili.\nInscripció a títol col·lectiu\nInscripció a títol col·lectiu + 6è llibre-cd\nConte/s online a la web + diploma participant + 6è llibre i disc dels Contes del Món + enviament a domicili.\nInscripció a títol col·lectiu + col·lecció llibre-cd a un preu especial\nConte/s online a la web + diploma participant + col·lecció de sis llibres i discs dels Contes del Món + enviament a domicili.\nInscripció a títol col·lectiu + taller de ràdio\nConte/s online a la web + diploma participant + enviament a domicili + taller de ràdio.\nInscripció a títol col·lectiu + espectacle d'animació amb equip de so\nConte/s online a la web + diploma participant + enviament a domicili + espectacle d'animació amb equip de so.


Djokovic venç a Nadal a la final de Wimbledon – Federació Catalana de Tennis\nDjokovic venç a Nadal a la final de Wimbledon\nEl tennista serbi i nou número u del món, Novak Djokovic, ha tornat a prendre (4-6, 1-6, 6-1, 3-6) un títol a l’espanyol Rafa Nadal en aquest 2011, per així conquerir el seu primer torneig de Wimbledon, tercer ‘gran’ del curs, en un partit en què el balcànic va tornar a ser superior al manacorí.\nEl de Belgrad va conquistar el seu tercer ‘gran’ i el vuitè títol el 2011 amb el que lluirà la seva nova situació en el rànquing de l’ATP. Per la seva banda Nadal, campió el 2010, veu esfumar la possibilitat d’igualar els onze títols de Grand Slam de dues llegendes com Rod Laver i Bjorn Borg, a més de no sumar el seu tercer doblet Roland Garros-Wimbledon.\nEl ‘Clàssic’ del tennis mundial, almenys aquest any i amb el permís de Roger Federer, va començar fidel a les seves expectatives. Tot i que l’escalfament en tennis és un exercici tranquil, quan va començar el primer set, les pilotes van córrer per la pista a velocitat vertiginosa. Nadal i Djokovic s’enviaben míssils un a l’altre, i ambdós deixaven les seves petjades per tota l’herba londinenca en només un joc.\nNadal semblava més ficat i concentrat que en els anteriors duels amb el serbi. Sense por a Djokovic, el tennista mallorquí responia amb la mateixa força o major els atacs del seu rival, amb una dreta encesa des del primer moment, i amb un desplegament físic que no donava una bola per perduda.\nNo obstant això, l’estratègia de Djokovic, especialista en aparèixer i desaparèixer en els partits, es va veure de seguida. El serbi va reservar forces en el tercer acte, que es va portar sense complicacions l’espanyol (1-6), per tornar a aparèixer amb força en el quart, fet i fet l’últim.\nNovak Djokovic (SRB/N.2) a RAFA NADAL (ESP/N.1) per 4-6, 1-6, 6-1, 3-6.


Iglesias convoca aquest dissabte per primer vegada a la nova direcció de Podem per triar la seva Executiva\nPublicat 6/6/2020 10:15:35 +02:00CET\nEl reelegit secretari general de Podem i vicepresident segon del Govern central, Pablo Iglesias, ha convocat per a aquest dissabte a les 10.00 hores, i de forma telemàtica, la primera reunió de la nova direcció estatal que va sortir escollida en la Tercera Assemblea Ciutadana que va celebrar el partit morat també de forma telemàtica fa dues setmanes.\nEn aquesta primera reunió, l'anomenat Consell Ciutadà Estatal (CCE) té entre les seves tasques aprovar la composició del conegut com a Consell de Coordinació Estatal: l'Executiva reduïda que s'encarrega de dirigir al costat d'Iglesias el dia a dia del partit, i que integren els principals dirigents de la formació habitada.\nSegons el nou document organitzatiu de Podem --el que va presentar Iglesias en la Tercera Assemblea--, correspon al Consell Ciutadà aprovar la conformació del Consell de Coordinació Estatal --l'Executiva--, que estarà format entre 10 i 20 persones, almenys la meitat, dones.\nActualment aquest òrgan està format oficialment per 16 persones, amb Iglesias inclòs, i sense l'eurodiputat Miguel Urbán, que exercia de secretari de Memòria Històrica i va deixar Podem al costat del seu sector els anticapitalistes al març, encara que a la web de Podem encara figuri com a membre.\nEl previsible és que el líder morat conformi un Consell de Coordinació continuista amb l'anterior, sense grans canvis, en el qual ja és segur que mantindrà a l'actual secretari de Comunicació, Juanma de l'Olmo, segons han informat a Europa Press fonts de la direcció.\nEn concret, integren aquest equip la ministra d'Igualtat i 'número dos' de Podem, Irene Montero; el portaveu al Congrés, Pablo Echenique; els secretaris d'Estat de Drets Socials, Nacho Álvarez, com a secretari d'Economia; d'Agenda 2030, Ione Belarra, com a secretària de Coordinació Executiva; i d'Igualtat, Noelia Vera, fins a gener, portaveu del partit; i el ja esmentat De l'Olmo, que també exerceix de director de Comunicació de la Vicepresidència d'Iglesias.\nTambé estan el secretari d'Organització, Alberto Rodríguez; la secretària de Feminismes i portaveu adjunta al Congrés, Sofia Castañón; el portaveu de l'Executiva i secretari de Societat Civil, Rafa Mayoral; la secretària de Relacions Internacionals i coportaveu, Idoia Villanueva; la secretària de Polítiques Socials, Pilar Garrido; i la secretària de Plurinacionalitat, Meri Pita.\nCompleten aquest equip la secretària de Participació i Cercles, Ana Marcello; el secretari de Món Rural, Pablo Fernández; el secretari d'Anàlisi Electoral i discurs, Txema Guijarro; i la vicepresidenta tercera del Congrés i secretària de Polítiques contra la Corrupció, Gloria Elizo, qui amb total seguretat no repetirà en l'Executiva, ja que abans de Vistalegre III va decidir fer un pas a un costat i no presentar candidatura a la nova direcció.\nTOTS AFINS A IGLESIAS EN LA DIRECCIÓ\nLa resta d'integrants de l'Executiva sortint sí van concórrer en la llista d'Iglesias al Consell Ciutadà i van aconseguir lloc en el màxim òrgan de direcció entre assemblees. De fet, el secretari general ha aconseguit copar aquest òrgan amb els seus 89 candidats, ja que van ser els més votats de la Tercera Assemblea.\nCom a novetat, el CCE tindrà a partir d'ara més membres que abans, ja que dels 62 consellers triats directament pels inscrits en assemblea que hi havia fins ara, s'ha passat a 89. A ells se sumen a més els secretaris generals autonòmics --que ara es diran coordinadors autonòmics--, dos representants dels inscrits en l'exterior, dos dels cercles, i dos responsables dels grups sectorials.\nLa primera reunió d'aquest nou CCE començarà, com és habitual, amb una intervenció en obert del secretari general. Podem ha informat que aquesta trobada servirà per abordar i debatre "sobre la situació política actual".\nÉs la segona vegada que la cúpula de Podem es reuneix des que es va declarar l'estat d'alarma a mitjans març. En la cita anterior, el 8 de maig, Iglesias va anunciar que anaven a reprendre a partir de la següent setmana aquesta Tercera Assemblea que estava prevista per a març però que van haver de cancel·lar per la pandèmia del coronavirus.\nAra, una vegada celebrat el tercer congrés de Podem --amb la participació més baixa dels quals s'han celebrat fins ara--, Iglesias es veurà aquest dissabte amb la nova direcció de Podem per començar a adaptar Podem a aquest nou rol de "partit de Govern" que exerceixen, i per reforçar la seva relació amb els moviments socials i les bases, com també pretenen.


Aigua de Benassal en la Fira d’Oficis | DiaDia\nInici Maestrat Benassal Aigua de Benassal en la Fira d’Oficis\nAigua de Benassal en la Fira d’Oficis\nAigua de Benassal és part de la història del municipi que li dóna nom i del qual brolla la Font d’En Segures. A més, des de fa dècades és un dels motors econòmics i turístics del municipi. Per això, no podia faltar a la tradicional Fira d’Oficis que se celebra aquest cap de setmana.\nAigua de Benassal estarà en el Forn de Dalt amb una exposició sobre la seua història. Des dels primers trajectes de La Viajera, els ‘agüistas’, i diversos segles d’història i evolució. Botelles antigues i nous formats aniran de la mà per a contar la història d’Aigua de Benassal i de Benassal treballant sempre units pel municipi.\nA més, enguany, com a novetat en la Fira el ‘cotxe de línia antic’ farà parada a la Font d’En Segures Tots aquells que vulguen saber de quin vehicle es tracta i conéixer als seus passatgers hauran de visitar Benassal i la Font d’En Segures. Aquesta activitat serà demà a les 10.30h.


Per a poder realitzar aquesta activitat serà imprescindible dominar els conceptes explicats en el temes 'L'objectiu' i 'La profunditat de camp' del mòdul 2: Mecànica fotogràfica. A aquest efecte es proposen els següents exercicis previs. En aquests exercicis es suposa que caldrà fer provatures amb els paràmetres adequats perquè:\nLes fotografies no surtin ni fosques ni cremades.\nLa profunditat de camp sigui la que es demana.\nExercici previ 1 - distancies focals\n0.- Situeu-vos en un punt fix des del qual fareu diverses fotografies.\n1.- A 2 metres d'aquest punt situeu una persona o objecte. A 6 metres situeu-hi una altra persona o objecte.\n2.- Configurar la càmera amb els següents paràmetres:\nPrioritat per diafragma (rodeta a A de Aperture)\nISO la que indiqui el professor (tenint en compte la llum ambient).\nDiafragma tant obert com es pugui.\n3.- Per aconseguir una fotografia amb molta produnditat de camp (tots dos objectes es mostrin enfocats): Feuuna foto amb una distancia focal molt curta que anomenareu p1-1 i anoteu:\nQuina és la distància focal de l'objectiu actual\nCom és l'angle de visió (mitjà, petit o gran)\n4.- Per aconseguir una fotografia amb poca profunditat de camp (només un dels dos objectes es mostri enfocat): Repetiu la foto però aquesta vegada feu que la distància focal sigui molt llarga, anomeneu-la P1-2 i anoteu:\nExercici previ 2 - diafragma\n1.- A 1 metres d'aquest punt situeu una persona o objecte. A 6 metres situeu-hi una altra persona o objecte.\nDistancia focal 70 i si no la teniu tan gran, la més gran que tingueu.\n3.- Per a aconseguir una fotografia amb molta profunditat de camp (tots dos objectes es mostrin enfocats): Feu una foto que anomenareu p2-1 amb un diafragma molt tancat i anoteu:\nQuina és l'obertura del diafragma selecconada\nQuina velocitat d'obturació calcula la màquina que és l'adequada.\n4.- Per a aconseguir una fotografia amb poca profunditat de camp (només un objecte es mostri enfocat): Feu una foto que anomenareu P2-2 amb un diafragma molt obert i anoteu:\nHa canviat respece la foto anterior? Expliqueu perquè.\nExercici previ 3 - Proximitat a l'objecte\n1.- A 1 metre d'aquest punt situeu una persona o objecte. A 6 metres situeu-hi una altra persona o objecte.\n3.- Per a aconseguir una fotografia amb major profunditat de camp : Feu una foto que anomenareu P3-1 enfocant l'objecte més allunyat:\n4.- Per a aconseguir una fotografia amb menor profunditat de camp: Feu la mateixa que anomenareu P3-2 foto enfocant l'objecte més proper.\n5.- Si no aconseguiu el resultat desitjat, modifiqueu les distàncies dels objectes raonant sempre el perquè de la modificació.\nCreeu la carpeta AM2.2 dins del vostre google drive, on hi desareu les fotos amb el nom indicat a cada exercici.\nDins de la col·lecció de la matèria (creada a l'activitat AM2.0) crea una publicació amb el nom AM2.2previ on s'hi desaran les fotografies fetes en l'exercici previ amb les explicacions sol·licitades en l'apartat de comentaris del google plus.\nCrear un document amb el google docs anomenat AM2.2CognomsNom, que respongui els dubtes plantejats en els exercicis en el que inserireu les fotografies que heu realitzat.\nCompartiu aquest document amb el mail del professor i afegiu un enllaç en una publicació del google plus que anomenareu AM2.2Exercici1\nInterès mostrat en les sessions pràctiques a classe\nCom les fotografies fetes, s’ajusten al que es demana en l’enunciat de l’exercici\nIniciativa i creativitat en la realització de les fotografies\nCorrectesa de les respostes escrites\nCapacitat de síntesi a les respostes escrites\nPuntualitat i correcció en l’entrega\nEs tracta de veure com canvia la profunditat de camp en un paisatge quan es modifica la distancia focal\nMantenint la mateixa obertura de diafragma, Fer tres fotos d'un paisatge:\nUna amb un gran angular, que anomenareu DF1\nUna altra amb un objectiu normal, que anomenareu DF2\nUna amb un teleobjectiu, que anomenareu DF3\nComenta les diferències.\nEs tracta de veure com canvia la profunditat de camp en un paisatge quan es modifica el diafragma\nSense variar la distància focal de l'objectiu, fer tres fotos. Totes tres fotos de tres objectes ( o subjectes) situats a distàncies diferents (un a prop, l'altre una mica més lluny i el darrer el més allunyat de tots tres).\nPrimera foto: Modifica el diafragma perquè només aparegui enfocat l'objecte del mig que anomenareu D1\nSegona foto: Modifica el diafragma perquè apareguin enfocats l'objecte més proper i l'objecte del mig que anomenareu D2\nTercera foto: Modifica el diafragma perquè apareguin enfocats tots els tres objectes que anomenareu D3\nProximitat a l'objecte enfocat\nEs tracta de veure com canvia la profunditat de camp quan ens allunyem de l'objecte enfocat\nMantenint el diafragma i la distancia focal de l'objectiu, Fer tres fotografies d'un argre a la muntanya, o d'un fanal en un carrer.\nPrimera foto: Molt allunyat de l'arbre (o fanal) que anomenareu Pr1\nSegona foto:a mitja dinstància de l'arbre (o fanal) que anomenareu Pr2\nTercera foto:a prop de l'arbre (o fanal) que anomenareu Pr3\nAquestes tres fotografies han de mostrar clarament com afecta a la profunditat de camp, la distància que hi ha entre un objecte fotografiat i la càmera. Explicar breument aquest fenomen fent servir aquestes imatges.


NISSAN et convida a provar el nou LEAF - Live\nInici » Notícies » NISSAN et convida a provar el nou LEAF\nNISSAN, membre de la plataforma LIVE, i Motorpress Ibèrica posaran a disposició dels interessats el nou NISSAN LEAF el 22, 23 i 24 de gener. Amb aquesta acció, ambdues empreses volen mostrar als usuaris els beneficis de la mobilitat elèctrica, tant en l’àmbit de la conducció com de la sostenibilitat.\nEls interessats, que s’hauran d’inscriure prèviament al web de la promoció, aniran acompanyats per experts en vehicles elèctric per tal de donar a conèixer les característiques i peculiaritats d’aquest tipus d’automòbil. Vols ser una de les 500 persones que podran provar el NISSAN Leaf durant aquestes jornades? Apunta’t-hi!\nLa gratuïtat dels peatges: nou impuls a la mobilitat sostenible


La CUP precinta el Vol per denunciar la passivitat municipal - Empordà\nLa CUP precinta el Vol per denunciar la passivitat municipal\nEl PSC critica que l'Ajuntament li hagi rebaixat la taxa d'ocupació considerant-lo un bar-xurreria i apunta que se li han perdonat 12.000 €\nUn moment de l´acció de la CUP?ahir al migdia, al Vol Gastronòmic. marc martí\nLa CUP-Crida per Girona va precintar ahir simbòlicament el Vol Gastronòmic per denunciar la privatització de l'espai públic i el fet que no s'hagi retirat un cop ha caducat el temps de permís d'estada. Al seu parer, és una demostració de la passivitat municipal envers la instal·lació. Per a la portaveu de la formació, Laia Pèlach, tot plegat és ja «una presa de pèl» i va tornar a denunciar els privilegis que el consistori ha tingut cap a una empresa privada.\nRegidors i militants van posar cintes en diferents punts de la instal·lació i van enganxar cartells on s'hi llegia: «precintat per ordre popular en esgotar el termini més que dubtós d'explotació concedit arbitràriament per l'Ajuntament de Girona, governat per CiU».\nLa representant independentista va posar de manifest que han estat demanant, des de molt temps, poder consultar l'expedient i finalment hi han pogut accedir. En aquest hi consta que l'empresa va demanar una pròrroga i que no se li va concedir. Per tant el termini màxim d'estada era el 30 de juny. També que totes les taxes, uns 6.600 euros s'han pagat per transferència bancària i no hi consta que s'hagi pagat res des d'aleshores malgrat que l'estructura encara roman a l'emplaçament.\nConsiderat un bar-xurreria\nMentrestant, el PSC de Girona va denunciar que l'Ajuntament ha deixat d'ingressar més de 12.000 euros amb el Vol. En aquest sentit, el grup socialista va exigir que de manera retroactiva s'apliqui la taxa corresponent de restaurant, que amb càlculs aproximats estimen en uns 19.000 euros perquè, al seu parer, no es pot justificar que s'hagi aplicat una taxa de bar-xurreria, en lloc de la de restaurant, tal com li pertocaria.\nEls socialistes van recordar les circumstàncies excepcionals d'ubicació de l'andròmina (sobre l'Onyar i a tocar del Pont de Pedra) i el pagament de taxes diferent a la que li correspondria a El Vol, que CiU «expliqui per quines raons s'apliquen criteris excepcionals».


Demà diumenge tindrà lloc el Primer Curset Monogràfic d’Arcabusseria a Bétera – BÉTERA – toda la información del Bétera, Valencia\nDemà diumenge tindrà lloc el…\nDemà diumenge tindrà lloc el “Primer Curset Monogràfic d’Arcabusseria a Bétera”.\nAquest curset tindrà lloc de 09.00 a 14.00 hores, en l’edifici de Casa Nebot.\nLes places són limitades a 40 participants i està disponible només per a persones majors d’edat.\nEl arcabús és una antiga arma de foc d’avancarga (arma de foc en la qual tant el projectil com el propel·lent són carregats per la boca del canó de la mateixa), antecessor del mosquet. El seu ús va estar estés en la infanteria europea dels segles XV a el XVII. Malgrat la seua longitud, el tret era de curt abast (a penes uns 50 metres efectius), però letal; a eixa distància podia perforar armadures. Era fàcil de manejar i va desplaçar ràpidament l’ús de la ballesta, que va desaparéixer a mitjan el segle XVI. Requeria molta menys destresa per a manejar-ho amb eficàcia. Encara que l’ús de l’arcabús estava difós abans de la invenció del mosquet (la seua evolució), va ser contemporani i rival fent ús d’eixa segona arma, la qual li va desplaçar lentament, desapareixent quasi per complet en el segle XVIII.\nL’arcabusseria és un element essencial de la Festa de Moros i Cristians, forma part de la seua estructura bàsica; i és un factor diferencial d’altres festejos.\nLa pólvora té un ritual, i potser res denota tant la innegable herència àrab al poble valencià com la seua afició a la pólvora: siga castells de focs artificials, coeteria en les seues diverses formes, arcabusseria en les seues Festes de Moros i Cristians, etc.\nSegons els escrits, les soldadesques del segle XVII, comparseres que adoptaven formacions paramilitars festives (esquadres), realitzaven funcions d’acompanyament en les processons religioses i cíviques, rendint honors amb salves d’arcabusseria a la imatge del patró local, a les autoritats, etc…\nQuan eixa comparseria en un moment no precisat (sobre el primer terç del segle XVII) es vist part a la manera morisca i part a la cristiana per a major lluïment, i fora de la processó comencen a arcabussear-se entre si, en forma de contraposició moro-cristiana que és el que el vestit evidencia, realitzant al mateix temps moviments i simulacres militars, s’havia posat la pedra fonamental sobre la qual va sorgir i es va desenvolupar la Festa.\nS’estava transformant una funció d’acompanyament en una funció de simulacres guerrers que acabaria per necessitar un símbol a disputar, el castell amb tot l’enfocament històric que suposa, que generaria unes accions de conquesta i reconquesta, amb tota la projecció històrica que cada població amb caràcter general o local li haja pogut donar.


Laboral | acampadasants\nE-mail de contacte: comissiolaboralsants@gmail.com\nPROPERA REUNIÓ: DIJOUS 28 JULIOL A LES 19H, Plaça de Sants\nACTA ANTEIOR: 7 JULIOL\n———————— —————————– ———————————————\nEstem enllestint el text que es llegirà a un dels punts del cercavila del dissabte 9 .\n“L’atur afecta a més de 5 milions de treballadors i treballadores: a Catalunya, a 180.000 llars cap dels seus membres té feina, 40 de cada 100 joves està a l’atur i el 25 dels nens i nenes està en risc de pobresa extrema. Hi ha persones que es troben en una situació desesperada sense rebre cap tipus d’ajut. La precarietat laboral existent i promoguda d’una forma més violenta a partir de la reforma laboral i la reforma de les pensions està afectant duríssimament a les classes populars.\nLa Comissió Laboral es reuneix: [data de la propera reunió]\nOrganitzem la solidaritat, vine a l’Assemblea!!”


Passem el medi ambient a una nova fase!\nSou dels que us falta una mica d’iniciativa per ajudar a la reducció dels envasos de plàstic? Aquadirect Blue Planet us proposa la solució que necessiteu\nTime Out en col·laboració amb Blue Planet dijous 2 de juliol 2020\nEl món es va aturar en diversos sentits, durant molts mesos i també es va detenir una mica la contaminació. Ara, l’era post-covid comporta el retorn a les rutines i la regressió a la vida que hi havia abans. La nova normalitat torna els costums del passat i no es pot abaixar la guàrdia. Us agradaria tenir sempre aigua de qualitat a casa, i a la vegada vetllar pel medi ambient? Aquadirect Blue Planet us pot ajudar!\nBlue Planet és una empresa que subministra aigua i cafè a domicili a més de 15.000 clients. El seu objectiu? Fer-ho de la manera més ecològica possible, per intentar reduir l’impacte dels envasos i per apostar pels reutilitzables. Això és el que ara necessita el planeta: empreses que tinguin polítiques en vers al reciclatge, la reducció de plàstics d’un sol ús, emissions de Co2 i el consum de paper, i que a la vegada donin un servei amb bones propietats. Aquesta empresa proposa productes com ara sistemes de filtració, màquines i càpsules de cafè, fonts d’aigua i consumibles per les llars, a més a més dels serveis que ofereixen per empreses i oficines.\nQuantes ampolles de plàstic teniu a casa?\nCada any es produeixen 500 mil milions d’ampolles de plàstic al món. En sou conscients? L’empresa Blue Planet té finalitats sostenibles però sense mai deixar de banda l’oferiment d’un servei bo i de qualitat. L’empresa ofereix ampolles reutilitzables, reciclables i amb aigua de K0, és a dir, de proximitat. Quan els envasos estan buits, els netegen, els higienitzen i els tornen a omplir amb aigua Mineral Natural del Massís del Montseny.\nLes ampolles que ja han estat usades es tornen a servir als seus clients. Com ho fan? Les hi passen els màxims controls sanitaris. Després de 8 anys, o bé si els envasos han patit abans alguna anomalia, els porten a una planta especialitzada en reciclatge on es destrueixen. Així doncs, es reutilitza la matèria primera per elaborar nous productes com per exemple cadires, material escolar o ulleres.\nEncara us esteu pensant demanar ajuda a Blue Planet? Segur que l’empresa us dona un servei de qualitat a més a més d’un cop de mà a reduir una mica més la vostra contaminació, a l’era de la nova normalitat!


GRUP BTT PUNXA-RODES - LA POBLA LLARGA: 02/01/2012 - 03/01/2012\nEIXIDA DIA 25/02/2012 BARRANC DE LA PEDRUSCA, SENDA DEL BOU.\nUna ruta de les que creen afició la que hem fet hui els 5 bikers que hem acudit al parc al horari normal de les 8 del matí de nou després dels últims dies de temperatures extremes.\nErem Paco Peiró, Javi Benavent, Quique, Ferràn i Jo, eixida direcció a Barxeta per anar a fer el Barranc de la Pedrusca, després per la pista de Quatretonda ens desviem a buscar las senda del bou, una senda molt tècnica, llarga i realment preciosa, cal anar en compte pero val molt la pena anar a disfrutar-la.\nBaixem a esmorzar a Quatretonda al bar Jaguar com sempre i després tornada per la pista de Quatretonda al Pla de Corrals i cap a casa amb una ruta de 54 kms, més de 800 metres de desnivell acumulat i gaudint de nou de la btt amb bones temperatures.\nPerfil i unes imatges:\nPer la senda del Bou\nFerràn fent una cambinada\nAçò és tot, la setmana que ve més i millor..\nPublicat per punxarodes1 a diumenge, de febrer 26, 2012 Cap comentari:\nEIXIDA DIA 18/02/2012 LA CASELLA, PLA DE BARBER, LA BARRACA, PAS DEL LLOP.\nBona eixida la que hem fet hui els quatre bikers que em eixit, Javi Company, Raúl Salom, Paco Mellado i Jo.\nDegut a les baixes temperatures hem quedat a La Cantina a les 9:00 hores per esmorzar primer i després fer ja tota la ruta sense parar per a no gelar-mos.\nPrimer hem anat a la casella per el barranc del mateix nom i hem pujat als cérvols i al pla de barber.\nDesprés de la forta baixada agafem la via verda que va fins a La Barraca i després per el pas del Llop a caseta, fent una ruta de més de 50kms a bon ritme i sense a pauses.\nPerfil de la etapa;\nAçò és tot la setmana que ve més i asperem que les temperatures tornen a la normalitat.\nPublicat per punxarodes1 a diumenge, de febrer 19, 2012 Cap comentari:\nEIXIDA 04/02/2012 FINCA DEL PINAR, MOLLO DE MIRAMAR, LA POBLA LLARGA.\nRuta que hem fet després d´esmorzar degut a les baixes temperatures de fins -5 ºC a les 8 del matí a La pobla.\nHem anat 6 bikers a esmorzar a la Cantina,Javi Company, Enric, Ferràn, Raúl, Juanri i Jo, per després pegar una volteta per les rodalies, comencem a rodar a les 11 del mati encara en molt de fred i acabem a les 13:20 amb un fort aire que hens gelava fins les dents, a vorer si la setmana que ve tenim més sort i podem fer una ruta normal encara que les previsions no son gens bones.\nPerfil i unes imatges;\n-4ºC a Casa a les 9 del matí.\nInici de la senda que comunica amb la pujada al mollo de miramar\nJavi i Enric agafant aire..\nRaúl fent les seues necessitats...\nFerràn i Juanri sobraets...\nAçò és tot, la setmana que ve més i millor, asperem...\nPublicat per punxarodes1 a dilluns, de febrer 06, 2012 Cap comentari:\nEIXIDA DIA 25/02/2012 BARRANC DE LA PEDRUSCA, SEND...\nEIXIDA DIA 18/02/2012 LA CASELLA, PLA DE BARBER, L...\nEIXIDA 04/02/2012 FINCA DEL PINAR, MOLLO DE MIRAM...


El quart d'hora català\n03/04/2014 00:00 Actualizado a 03/04/2014 00:29\nEl quart d'hora català està associat a la USAP, l'equip de rugbi de Perpinyà. Abans aquesta mesura del temps no tenia res a veure amb l'esport, perquè a França le quart d'heure catalan es referia a la falta de puntualitat dels rossellonesos. El sud dels països europeus té fama d'indolència, però no és el cas de la USAP, que en els últims anys ha protagonitzat partits memorables, vibrants, amb unes remuntades tan espectaculars en el tram final del partit que ha redefinit el quart d'hora català per referir-se a un clímax de joc huracanat, de braó espectacular, d'empenta, de rauxa.\nEl Barça va protagonitzar dimarts un quart d'hora català. Champions és Champions, i no s'hi val a badar. Va ser el partit més intens de la temporada, amb una concentració rabiüda en cada home i en cada acció. Si a la primera part no hi va haver gols és perquè va ser un xoc de trens ben planificat per Simeone, amb una defensa militar inexpugnable.\nDurant unes quantes temporades els duels entre el Barcelona i l'Atlètic de Madrid eren sinònims de golejades. Ara ho són de misèria golejadora. Però no de misèria futbolística. Són partits d'altíssima tensió en què els costa\nDéu i ajuda fer-se un gol l'un a l'altre, i sempre flota en l'ambient la convicció que qui aconsegueixi marcar\nuna sola vegada en tindrà pou per endur-se el partit i, en aquest cas, potser l'eliminatòria.\nEl Barça hi posava més ordre, més coratge i més decisió que mai, però s'estavellava sempre. Fins que en un moment del tot inopinat va arribar el gol, però dels altres, un cacau perfecte que va sorprendre Pinto i el Camp Nou sencer. Si Diego Ribas xuta cent vegades més des de la mateixa distància, no crec que torni a enviar la pilota a l'escaire amb la precisió amb què ho va fer l'altre dia. Un gol per treure's el barret. Un gran tresor per a l'Atlètic i una galleda d'aigua freda, gelada, per a la parròquia barcelonista. L'estadi va dissimular l'estupefacció amb una resposta automàtica de suport als jugadors, perquè dimarts sí que se'ls veia capaços de tot.\nEl francès té una altra expressió relacionada amb l'anterior, passer un mauvais quart d'heure, passar un mal quart d'hora, és a dir, un mal moment, un mal trago que no és de quinze minuts, sinó que té una durada inespecífica. Els italians ho han copiat i també diuen un brutto quarto d'ora, expressió que descriu aquells instants de desconcert del calcio en què un equip es descompon i és incapaç de frenar les envestides del rival. Al Camp Nou, a pesar de la reacció voluntariosa del públic, el rau-rau anava per dins, sobrevolava el fantasma del mal quart d'hora i portava records funestos vells i d'aquesta mateixa temporada.\nEn lloc d'un mal quart d'hora, el Barça va reaccionar amb un quart d'hora català com fa temps que no li vèiem. El gol d'Iniesta-Neymar va incendiar el Camp Nou. Es va produir aquella comunió elèctrica entre la grada i la gespa que feia volar els jugadors amb una fe cega en ells mateixos. El mal quart d'hora va ser de l'Atlètic, que es va acular i va patir per frenar un Barcelona vehement, arrauxat, incisiu, endut per una convicció frenètica en la victòria. Sí, era possible. La gent empenyia i els blaugranes mossegaven l'àrea amb insistència. Van encadenar tres o quatre jugades de gol, que davant dels matalassers és un gran mèrit, però sota els pals hi havia aquell nen llargarut que ho atura tot.\nSi l'equip no hagués trigat tant a jugar amb tres davanters... Això forma part de les tres desesperacions habituals -no xutar de lluny, els canvis tardans i les centrades d'Alves al no-res-, però ara no és el moment de posar tatxes al joc del Barça. Jo no vaig sortir pas decebut i confio en una bona actuació a Madrid. Sempre que la Virgen de la Almudena no es torni a aparèixer al Calderón per donar-li un cop de mà a l'Atlètic com ho va fer dimarts al Camp Nou.


El blog d'Albert Baranguer: no res\nNo he pogut seguir el debat sobre el desplegament de l'estatut en directe com m'hauria agradat i només me n'he pogut fer una idea del que ha passat per les referències als mitjans.\nLa composició que me n'he fet em deixa una sensació de buit. Què ha passat? El diumenge, Xavier Vendrell deia que estarien disposats a fer govern amb CiU si es comprometia a convocar un referèndum d'autodeterminació. A CiU primer se n'enfoten però després algú olora sang i llencen el repte de dur aquesta proposta al Parlament. A ERC primer diuen que CiU ha menystingut la proposta però després diuen que d'acord, que en parlarem al Parlament (potser algú també ha olorat sang). Finalment arriba el debat demanat per CiU per a parlar sobre com es desplegarà l'estatutet i què caldrà fer si el TC se'l carrega o el mutila més.\nArriba el debat. Carod diu clarament que l'Entesa és una realitat sòlida i no pensen fer president a Mas. ERC i CiU es tiren els trastos. Els altres s'ho miren. Jo diria que, directament, flipen. Vaig poder sentir la primera intervenció del Ridao ahir i em vaig quedar amb la sensació que havia repartit estopa contra CiU a dues mans. ERC i CiU anuncien que presentaran sengles resolucions.\nSegon dia. Presentació de resolucions. ERC demana un estat català. La resolució d'ERC és independentista. Acusa el pacte Mas-ZP com el principal causant de la retallada de l'estatut. CiU diu que ni en broma votaran això.\nCiU presenta una resolució en la que diu que en cas de retallada per part del TC caldrà contemplar totes les opcions, inclosa la possibilitat de convocatòria d'un referèndum d'autodeterminació. ERC diu que això i res són la mateixa cosa, i diu que no li en donarà suport.\nResultat: CiU retira la seva proposta de resolució perquè no comptarà amb prou vots per a prosperar. ERC sí que presenta la seva proposta independentista que perd per 21 a 114. Només ERC vota independentista.\nFinalment, l'Entesa presenta una resolució conjunta a la que en algun punt concret "respecte pel text íntegre aprovat en referèndum" s'hi afegeix CiU. Aquesta resolució és la que finalment s'aprova.\nFi? No. A CiU diuen que Montilla ha de prendre mesures contra ERC i fer-la fora del govern perquè ha perjudicat greument a la institució del President de la Generalitat. Montilla li respon a Mas que "amb el debat d'avui, vostè ha perdut credibilitat i centralitat".\nL'Entesa és igual de sòlida que abans del debat i CiU no ha votat una resolució independentista. Entenc que estiguin emprenyats. Suposo que es pensaven que el Vendrell anava de farol però, com deia ahir, aquí hi ha molta gent que no ha entès que a ERC ens prenem la independència com un objectiu seriós i assolible. No era un farol. És CiU la que ha anat de farol.\nLes bateries mediàtiques de CiU estan, tanmateix, funcionant a tota màquina. L'agressivitat contra ERC ha tornat als nivells de quan ERC va dir que no a l'estatutet. He sentit avui a un tertulià del Bassas, tertulià que s'autoproclama independentista i, en principi, no vinculat a CiU, fent la conyeta que potser la calçotada la van fer amb porros més que no amb calçots. Ha rebut queixes de part del públic oient, però no ha estat capaç de disculpar-se de forma convincent. Lleig, senyor S.C. Molt lleig. Molt lleig.\nEl país és el que és. L'independentisme al Parlament, li agradi o no a CiU, està avui representat per ERC. CiU ni és independentista, ni està en el seu programa res que s'assembli a un referèndum d'autodeterminació. Ja ho vam veure a les eleccions al Parlament. El seu "pacte nacional" amb ERC era una segona opció i només per anar fent, no per avançar.\nPer a fer això, per mi, llavors i ara, millor l'Entesa, sense discussió. Amb PSC i IC les cartes estan cap amunt i les polítiques seran d'esquerres, per molt que això també emprenyi a alguns. Coi, dretes i esquerres existeixen per molts esforços que esmercin alguns en negar-ho. No poc que existeixen.\nAls que acusen a ERC d'haver fet una proposta frívola, tacticista, que no tocava i no se quantes coses més també els diré que a aquest joc CiU també ha jugat. Més: ha jugat i ha perdut. Mala sort. A CiU, si més no, tenen prou diaris, ràdios i televisions per difondre el missatge que més els vingui de gust. Fins podrien fer un DVD.\nAmb tot, el més calent és a l'aigüera. El debat sobre el desplegament de l'estatut que volia CiU només era una excusa per atacar i desgastar al govern, com no, que ha acabat girant-se-li en contra.\nHan quedat clares les posicions de cadascú. Posicions que no s'han mogut. Tot segueix igual. Clarificat, si vols, però res concret. Ha estat un debat estèril.\nEl problema real és que el TC es pot carregar l'estatutet, i el debat ha servit de poca cosa en aquest sentit. Inclús ha estat perjudicial. Entre ERC i CiU hi ha avui un abisme encara més gran que el de fa un parell de dies.\nSí, tot plegat, força lamentable.\nPublicat per Albert Baranguer Codina a 22:01


Ferides, cremades i picades | Page 2 | Faros HSJBCN\nHome » Seguretat » Primers auxilis\nApropar els nens als animals és sens dubte una font de múltiples avantatges, però també hem de tenir en compte que existeixen certs riscos, com mossegades de gos, que poden requerir d'ingrés hospitalari o fins i tot cirurgia. Cal doncs ensenyar als nens normes bàsiques a l'hora de relacionar-se amb gossos.\nLlegeix més sobre Com evitar i tractar les mossegades de gos\nDonada la freqüència amb la qual els nens pateixen traumatismes, la presència de cossos estranys en pell és relativament freqüent durant els primers anys de vida. Com actuar en cas que un nen es clavi un objecte a la pell?\nLlegeix més sobre Com actuar en cas que un nen es clavi un objecte a la pell?\nPassos bàsics a seguir davant un nen que ha patit una cremada\nVessar la tassa de cafè de l'esmorzar de la mare, bolcar una cassola amb aigua bullint per a la pasta... Si bé la majoria de les cremades que pateixen els nens són degudes a petits accidents, algunes poden ser greus. Consulta com actuar.\nLlegeix més sobre Passos bàsics a seguir davant un nen que ha patit una cremada\nTalls greus: com actuar?\nMolts nens es tallen en caure o en usar objectes punxants com ara tisores. Alguns talls no suposen cap perill i poden ser tractats a casa. Talls grans, molt oberts i profunds – o que no parin de sagnar – necessiten tractament mèdic.\nLlegeix més sobre Talls greus: com actuar?\nL'estiu s'acosta i les altes temperatures provoquen un augment de la població de mosquits i de paparres. El primer pas perquè aquests insectes no ataquin els nens és la prevenció. Però, com podem evitar les picades i les malalties que poden causar?\nLlegeix més sobre Picades: com prevenir les dels mosquits i paparres\nConsells de salut per un estiu segur\nL'estiu és una època per relaxar-se, jugar i gaudir a l'aire lliure. No obstant això, és important seguir uns consells molt senzills per no haver de lamentar algunes conseqüències que poden arribar...\nData d'última modificació: 17/06/2021


IB3N | La Policia Nacional investiga l'intent de segrest d'una menor a Ciutadella\nIB3 Notícies > societat > La Policia Nacional investiga l’intent de segrest d’una menor a Ciutadella\nLa Policia Nacional investiga l’intent de segrest d’una menor a Ciutadella\nEl sospitós té uns 40 anys, du ulleres i manifesta un parlar estrany\nLa Policia Nacional investiga l’intent de segrest d’una menor, denunciat a Ciutadella. Els fets varen tenir lloc ahir, a les 6 del capvespre, al carrer de Josepa Rossinyol. El sospitós té uns 40 anys, du ulleres i manifesta un parlar estrany. Se l’acusa d’haver intentat que la menor l’acompanyés al seu vehicle, sense a priori conèixer-la de res. La Policia Local demana tranquil·litat a les famílies i extremar la vigilància. Des que va començar l’any, la Policia Nacional ha rebut quatre denúncies similars al conjunt de les Balears, totes elles a Mallorca, i totes arxivades per manca de proves. Així i tot, a Ciutadella, la denúncia ha causat certa alarma al carrer.


Pis per a actualitzar en venda al costat de la Plaça de la Bonanova\n750.000 € Muntaner, Barcelona\n240 m2 m26 Habitacions2 Banys\nPropietat en venda al Carrer Muntaner de Barcelona, tocant el Passeig de la Bonanova. Es tracta d’un dels barris més exclusius de la ciutat amb un gran nombre de botigues i molt a prop dels millors col·legis de Barcelona.\nEl pis es troba en una finca senyorial antiga molt bonica i ben conservada. Compta amb servei de consergeria i ascensor.\nActualment funciona com a oficina i està completament per a actualitzar. Un habitatge de dimensions generoses i nombroses habitacions orientat al carrer Muntaner per una banda i al carrer de Ciutat de Valaguer per l’altra. Això fa que ofereix llum natural durant tot el dia.\nTé una superfície de 240 m2 repartits en un ampli saló-menjador amb terrassa, una cuina independent molt espaiosa, 6 habitacions i 2 banys complets. Un pis amb un gran potencial de reforma, ja que ofereix espais molt amplis.\nSi vol rebre més informació contacti amb el nostre equip d’Oi Realtor Barcelona, li atendrem encantats.\nSuperfície:240 m2 6 Habitacions dobles 2 Banys Descarregui la fitxa tècnica\nMissatge Visitar la propietat En enviar aquest formulari acceptes els termes del servei. REF 03649\nCasa a quatre vents en venda a Sant Pere de Ribes, Costa Daurada\nPreciosa casa de poble en venda al centre de Mataró\nFantàstica casa unifamiliar en venda a urbanització Mascoll a Alella, Maresme\nPotencial immoble en venda al centre de Barcelona, antic Eixample Esquerra\nOficina de 220 m2 amb vistes a la casa Batlló al Passeig de Gràcia\nEspectacular casa en venda estil modernista al Putxet\nPrivilegiat dúplex en venda a La Bonanova, Barcelona


Arriba Instagram ADS STORIES | Creative Corner Agency\nNo hi ha cap dubte que Instagram s’ha convertit en la xarxa social que més creix en els últims anys i així ho demostren els seus més de 500 milions d’usuaris registrats.\nLa plataforma integra l’estiu passat Instagram Stories a la xarxa social, una nova funció que pretén oferir la novetat de crear un canal de missatgeria instantània als usuaris oferint la possibilitat de compartir una imatge o vídeo de manera ràpida, efímera, imperfecte i espontània. La seva finalitat, és mostrar situacions de la vida quotidiana i compartir-ho esporàdicament, ja que al cap de 24 hores la fotografia en qüestió desapareix.\nAvui en dia, ja són més de 150 milions d’instagrammers els que utilitzen Instagram Stories a diari, amb la qual cosa, no és d’estranyar que les empreses i la pròpia plataforma, hagin descobert un nou canal de comunicació directe per anunciar els seus productes. És d’aquí on neix Instagram Ads Stories i on nosaltres us facilitem informació pràctica per tal què veieu el seu ús i funcionament.\n– Com funciona Instagram Ads Stories?\nLa immersió narrativa d’instagram Stories enganxa i convida a l’usuari a formar part d’una aventura.\nAmb l’arribada d’Instagram Stories la publicitat dins la plataforma ha canviat completament el concepte. La xara social ofereix la possibilitat de crear anuncis envoltants a pantalla completa amb una eina de segmentació molt eficaç per tal que el missatge arribi al teu públic objectiu i tenir un major abast per mostrar els teus anuncis a un nombre més àmpli de persones i controlar la freqüència amb què els veuen. Els tipus de segmentació que ens ofereixen és:\nUsuaris que han visitat la teva pàgina.\nTrànsit fred: Usuaris nous que compleixen el perfil del teu producte.\nUsuaris de bases de dades.\nEl que Instagram planteja, és la possibilitat d’aplicar la segmentació a través d’un canal visible i eficaç. La seva funció és senzilla, només cal crear una imatge creativa o un vídeo original per tal de crear una campanya a través d’instagram Stories que no passi desapercebuda i poder mesurar així l’abast, les impressions, els comentaris i les respostes.\nInstagram Stories ofereix la possibilitat de seleccionar la durabilitat de la història, el nom de la campanya, la quantitat d’imatges o vídeos a anunciar i fins i tot es podrà fer ús de links i botons que enllacin a les respectives pàgines web per portar la campanya cap al camí de l’èxit.\n“Gràcies al llançament d’Instagram Ads Stories, la teva història cobrarà vida d’una nova forma i arribarà a les persones importants per tu”.\n– Objectius a lhora de fer ús d’Instagram Ads Stories:\nPrincipalment el que s’intenta, és aconseguir més visites en el perfil d’Instagram de l’empresa, per tal d’aconseguir més seguidors i arribar a un públic objectiu més extens. I què millor que una bona història, original, creativa i amb un potent impacte visual que condueixi a que els followers facin “clic” en el teu perfil? o la integració de botons o icones per tal d’accedir als enllaços? Totes aquestes facilitats són donades per tal d’ampliar la teva imatge com empresa. Cal recordar però, que només els perfils oficials poden acoblar links a les pàgines webs dins d’instagram Stories ja que actualment, només les pàgines oficials poden fer us d’aquest recurs.\nFinalment l’eina també permet realitzar un anàlisi exhaustiu de l’abast i la repercussió del l’anunci, ja que Instagram Ads Stories analitza i mesura les converses, els impactes i les tasses d’obertura derivades d’aquestes i realitzar així les pertinents modificacions per dur a terme una campanya eficaç.\nÉs probable que no tothom vegi amb bons ulls aquesta nova intromissió de la publicitat que introdueix Instagram. Cal recordar que molta gent ja va mostrar rebuig quan la xarxa social va donar pas a anuncis promocionats dins la plataforma. No obstant això, Instagram Stories obra un nou camí ple de possibilitats on els seus sofisticats serveis i la infinita capacitat creativa de ben segur s’uniran per oferir-nos campanyes publicitàries que no ens deixaran indiferents.\nads stories, instagram, instagram ads, instagram ads stories, publicitat instagram, xarxes socials\nQuè és Tiktok? Tiktok és una aplicació de vídeos curts que va nèixer l’any 2016 a Xina. Com a curiositat aquesta aplicació mòbil va ser desenvolupada en només 200 dies!…\ndisseny digital, fotografia, il·lustració, matte painting\nBenvinguts una vegada més el nostre blog de Creative! Avui us volem explicar en què consisteix la tècnica del Matte Painting. Pot ser que desconeixeu aquest terme, però segurament ho…